הוועדה המיוחדת למאבק בנגע הסמים, כנסת 18, פרוטוקול מספר 47, 2011-01-04 11:00

טלב אלסאנע: בוקר טוב.

טלב אלסאנע: אנחנו פותחים ישיבה חדשה בשנה חדשה ואני מברך אתכם וגם את הוועדה ולכל המשתתפים בהצלחה במשימה המשותפת.

טלב אלסאנע: הישיבה היום היא ישיבת הכרות שמטרתה להכיר ולשמוע מנציגי המשרדים השונים את החזון של כל משרד, איך הוא מתמודד, מה התכנית והכלים העומדים לרשותו, ומהן הבעיות בהן נתקלים וגם לשמוע המלצות.

טלב אלסאנע: אני מבקש גם לשמוע מכם איך אתם רואים את תפקידה של הכנסת וגם את הוועדה הזאת ואיך היא יכולה לתרום בהתמודדות עם הנגע הקשה והחמור.

טלב אלסאנע: נגע שעליו מדברים ומתמודדים אבל אין לנו את ההישגים הראויים.

טלב אלסאנע: אני מבקש לתת במה פתוחה לנציגי משרדי הממשלה השונים כדי שיציגו את עמדת המשרד.

טלב אלסאנע: נתחיל עם משרד החינוך, קרן רוט איטח, מדריכה ארצית ביחידה למניעת השימוש בסמים ואלכוהול, משרד החינוך.

טלב אלסאנע: בבקשה.

קרן רוט איטח: אני מדריכה ארצית ביחידה למניעת שימוש בסמים ואלכוהול.

קרן רוט איטח: אני מייצגת את עמדת משרד החינוך.

קרן רוט איטח: המשרד באמצעות היחידה למניעת שימוש לרעה בסמים, אלכוהול, טבק יחד עם שפ"י – שירות ייעוצי פסיכולוגי, מפעיל תכניות מניעה ותכניות התפתחותיות על הרצף מגיל גן עד כיתה יב'.

קרן רוט איטח: אנחנו עובדים בשיתוף פעולה גם עם גורמים שונים בתוך המערכת ומחוץ למערכת.

קרן רוט איטח: המטרה העיקרית של התכניות שלנו היא לצמצם התנהגויות סיכון, להפחית שימוש באלכוהול, סמים וטבק.

קרן רוט איטח: אנחנו עושים את זה באמצעות תכניות התערבות שעובדות על פני רצף ובתכניות מניעה וגם בתכניות התערבות עם נערים שמעורבים בשימוש בסמים.

קרן רוט איטח: אני אתן דוגמה למה שאנחנו עושים בתוך בתי הספר ואת ההדגשים שאנחנו נותנים בגילאים השונים.

טלב אלסאנע: מה שאתם עושים זה חלק מתכנית הלימודים?

קרן רוט איטח: זה חלק מתכנית הלימודים.

טלב אלסאנע: זה מיושם בכלל בתי הספר?

קרן רוט איטח: בכלל בתי הספר.

קרן רוט איטח: התכנית שלנו היא בתוך תכנית הלימודים.

קרן רוט איטח: תכנית מובנת בתוך תכנית "כישורי חיים" שעובדת על אימון ופיתוח יכולות ילדים להתמודד עם מצבי חיים.

קרן רוט איטח: הכשרה של ילדים להתמודד עם סיטואציות שונות, כמו עמידה בלחץ חברתי, עמידה בפיתויים, קבלת החלטות, אחריות, בחירה ובתוך הדברים האלה אנחנו עוסקים גם בנושא של מניעה בשימוש בסמים, אלכוהול וטבק.

קרן רוט איטח: התכנית היא בתוך תכנית פיתוח כלי מיטבי בתוך בית הספר - פיתוח חוסן של הילדים בתוך המערכת.

קרן רוט איטח: התכניות הן כלליות לכל המערכת.

קרן רוט איטח: כמובן שיש גוון - - -

טלב אלסאנע: מי שמעביר את התכניות האלה עובר השתלמויות?

קרן רוט איטח: כן.

קרן רוט איטח: מי שמעביר את התכניות אלו בעצם הצוותים החינוכיים, המחנכים שעוברים הכשרה על ידי היועצות, על ידי אנשי מקצוע נוספים ומפתחים את השיח הרלוונטי בתוך בית הספר ובכיתות.

קרן רוט איטח: יש לנו בתוך הספר גם מב"סים – מובילים בית ספריים, למניעה לרעה בשימוש בסמים.

קרן רוט איטח: לרוב הם גורמים חינוכיים, יועצים ואם אלה לא יועצים חינוכיים הם אנשים אחרים מתוך הצוות הבית ספרי.

קרן רוט איטח: תפקידם להוביל את תכנית העבודה בנושא הזה בתוך בית הספר.

קרן רוט איטח: ליישם את מדיניות המשרד ולהיות איש הקשר עם גורמי חוץ בתוך הקהילה.

קרן רוט איטח: אנחנו מנסים לפתח ולהרחיב.

קרן רוט איטח: במהלך העבודה שלנו השנה זה פיתוח והטמעה של תכניות ממוקדות בנושא האלכוהול.

קרן רוט איטח: אנחנו פתחנו מרכז למידה לתלמידי כיתות ה' שכבר יעסוק בנושא האלכוהול מתוך ראית הנתונים שהגיל שהתופעה מתרחשת הולך ויורד.

קרן רוט איטח: השנה אנחנו מרחיבים את שיתוף הפעולה עם החינוך הבלתי פורמאלי, אנחנו עושים עבודה עם 'מינהל חברה ונוער', תנועות הנוער, עם מועצות תלמידים בתוך הרשויות המקומיות.

קרן רוט איטח: הכוונה היא להעביר מסר שיהיה מסר אחיד ומשותף לפורמאלי ולבלתי פורמאלי.

קרן רוט איטח: אנחנו מרחיבים את העבודה שלנו עם ההורים מתוך הבנה שההורים הם בעצם כוח מניע וכוח משפיע שמשלים את העבודה בתוך החינוך הפורמאלי ולכן אנחנו מתמקדים בעבודה עם הורים.

קרן רוט איטח: אנחנו מפתחים עבודה גם עם ילדים בסיכון, ילדים שמאותרים עם שימוש בסמים ואלכוהול.

קרן רוט איטח: התכנית שאנחנו מובילים בשנים האחרונות היא תכנית "אופי".

קרן רוט איטח: לפני כשבועיים הצגנו כאן בכנסת את מחקר ההערכה, אימון ופיתוח יכולת התמודדות.

קרן רוט איטח: זו עבודה חינוכית, טיפולית עם ילדים שכבר מאותרים כמעורבים בשימוש בסמים, אלכוהול וטבק.

קרן רוט איטח: המטרה היא להפחית את ההתנגדות.

טלב אלסאנע: יש לי כמה שאלות שהייתי רוצה לעלות.

טלב אלסאנע: דיברת באופן כללי.

טלב אלסאנע: היינו רוצים לקבל נתונים על מספר בתי ספר שאתם מפעילים את תכנית המב"סים – מובילים בית ספריים, ומה מספר השעות שהוקצו בפועל לכל בית ספר.

טלב אלסאנע: האם יש אזורים שיש מקום להקדיש פחות או יותר שעות.

טלב אלסאנע: מהו התקציב של משרד החינוך?

קרן רוט-איטח: לגבי התקציב אני מצטערת אבל לא אוכל לענות לך כי אני לא בקיאה בנתון הזה.

קרן רוט-איטח: אני כן יכולה לומר שכרגע פועלים בתוך בתי הספר 980 מב"סים – מובילים בית ספריים, לעומת 930 בשנה שעברה.

קרן רוט-איטח: המובילים הבית ספריים פועלים בחטיבות הביניים ובתיכון בפריסה כלל ארצית.

קרן רוט-איטח: השיעורים שלנו מתוקצבים בתוך תכנית "כישורי חיים" לנושאים שלנו מוקצים בין 10 ל- 15 שעות שעוסקות בתכנים שלנו.

קרן רוט-איטח: כמובן שזה בהתאם לשכבת הגיל ובהתאם להדגשים של אותה שנה.

קרן רוט-איטח: כמובן שכשיש בתי ספר שאנחנו מזהים שיש יותר צורך אז מרחיבים את תכנית ההתערבות.

קרן רוט-איטח: לגבי התקציב אני מצטערת אבל אני לא אוכל לענות לך.

טלב אלסאנע: תודה.

טלב אלסאנע: כעת נציג משרד הרווחה והשירותים החברתיים.

טלב אלסאנע: איריס פלורנטין בבקשה.

איריס פלורנטין: תודה.

איריס פלורנטין: אני אתן סקירה קצרה על פעילות המשרד.

איריס פלורנטין: המשרד עוסק עם שלוש אוכלוסיות יעד, מבוגרים, צעירים ונוער בתחומי ההתמכרות סמים ואלכוהול ותחום ההימורים.

איריס פלורנטין: המשרד עובד באמצעות הרשויות המקומיות ועמותות ציבוריות.

איריס פלורנטין: כל הטיפול בהתמכרויות נעשה באחריות הרשויות המקומיות בתוך המחלקות לשירותים חברתיים כל עוד האנשים חיים ברשות המקומית ויכולים לקבל את הטיפול שם.

איריס פלורנטין: מבחינת הפריסה מדובר על 85 רשויות מקומיות שבהן ניתן טיפול בסמים למבוגרים.

איריס פלורנטין: בכ- 70 רשויות מקומיות ניתן טיפול לנוער בנושא ההתמכרויות – כאן זה מחולק בין "אל סם" והרשויות המקומיות ובאחריות המשרד.

איריס פלורנטין: לגבי צעירים זה בתוך תכניות המבוגרים ובתוך תכניות הנוער על פי הצורך.

איריס פלורנטין: במסגרת הרשויות המקומיות הפעילות מתחלקת על פני שנה וחצי טיפול לכל בחור שמגיע.

איריס פלורנטין: בתוך הטיפול יש שיחות פרטניות, קבוצתיות, והתערבויות משפחתיות.

איריס פלורנטין: היה ולא מספיק טיפול מסוג זה אנחנו מאפשרים להיכנס למסגרת מובנית יותר שהיא מרכז יום.

איריס פלורנטין: יש לנו כ- 15 מרכזים למבוגרים ו- 6 לנוער ברחבי הארץ.

איריס פלורנטין: מדובר על גשר לעולם של נפגעים.

איריס פלורנטין: בנוסף לזה רק למבוגרים אנחנו נותנים מענים של תעסוקה בשלוש רשויות מקומיות שזה אומר המשך למרכז יום לכיוון של תעסוקה וחזרה לעולם העבודה.

איריס פלורנטין: הפנימיות – יש לנו היום בארץ 13 פנימיות שנותנות מענה למבוגרים.

איריס פלורנטין: מדובר על 600 מכסות ומדובר על תהליך של גדילה הדרגתית במספר המכסות.

איריס פלורנטין: הפנימיות מתאימות את עצמן לצרכים המשתנים, זה אומר: צעירים, אלכוהול, הימורים, תחלואה כפולה פיזית, תחלואה כפולה נפשית, נשים, קליטת עלייה וכדומה.

איריס פלורנטין: הרבה מהעבודה שאנחנו עושים זה בשיתוף פעולה עם גורמים ומשרדים נוספים שעושים את העבודה יחד איתנו.

איריס פלורנטין: אפשר לומר שזה הדגל של הפעילות - - -

טלב אלסאנע: מי מטעם משרד הרווחה עושה את הפעילות?

טלב אלסאנע: האם יש אנשים ספציפיים ברשויות המקומיות או מחלקות הרווחה?

איריס פלורנטין: בתוך המחלקות לשירותים חברתיים יש יחידה לטיפול בהתמכרויות.

איריס פלורנטין: בדרך כלל בין עובד סוציאלי אחד לעשרים וזה בדרך כלל ברשויות הגדולות שנותנות את המענה.

איריס פלורנטין: לצד העובדים הסוציאליים יש גם מדריכים שהם מכורים נקיים שעושים את העבודה.

איריס פלורנטין: בגדול זה מה שנקרא יחידה.

איריס פלורנטין: היחידות האלה עובדות גם עם רשויות.

איריס פלורנטין: מדובר על 85 רשויות מקומיות מתוך כ- 250.

איריס פלורנטין: אני לא יכולה להגיד לך שיש רשות מקומית שיש לה בעיה והיא לא יכולה לקבל מענה אזורי.

איריס פלורנטין: זה לא קיים.

איריס פלורנטין: אני לא מכירה מצב שמישהו פנה ואמר שיש לו בעיה ולא קיבל מענה.

איריס פלורנטין: בתחום הנוער אנחנו היום הרבה יותר מרחיבים וזה משהו שמתפתח היום.

איריס פלורנטין: בנוסף לטיפול בנוער אנחנו נכנסים ביחד בשותפות עם משרד הבריאות והרשות ומשרדים נוספים ליחידות איתור.

איריס פלורנטין: זה בשמונה רשויות מקומיות.

איריס פלורנטין: לצד יחידות הנוער תהיינה יחידות שתעשנה את העבודה כדי להגיע לבני הנוער ובעיקר בתחום האלכוהול.

איריס פלורנטין: אנחנו עוסקים הרבה מאוד בבניית מודלים של טיפולים מותאמים, למשל מודל ייחודי לנשים שאנחנו מריצים היום בכל הארץ, מודל ייחודי לצעירים.

איריס פלורנטין: אלו ממש מודלים של עבודה.

איריס פלורנטין: לצד המבוגרים - - -

טלב אלסאנע: אנחנו מקבלים בברכה את חבר הכנסת יואל חסון שהוא ראש הוועדה לענייני ביקורת המדינה.

איריס פלורנטין: במקביל ליחידות האיתור והמודלים שאנחנו מפתחים, מפיצים ומטמיעים, אנחנו עובדים עם מערך הדרכה והכשרה לעובדים לצד פיתוח העבודה שלנו.

איריס פלורנטין: אני חושבת שעל קצה המזלג זה די משקף - - -

טלב אלסאנע: את באמת חושבת שאתם נותנים מענה אמיתי לצרכים כדי להתמודד בצורה יעילה?

טלב אלסאנע: אתם בכלל נכנסים לתמונה כשמישהו נפל לשימוש בסמים?

איריס פלורנטין: אני אענה לך בשני אופנים.

איריס פלורנטין: ראשית אני חושבת שאנחנו נותנים מענה מצוין.

איריס פלורנטין: אני חושבת שלצד המענה המצוין, בדיוק דיברתי עם גלעד נתן קודם, אתה תמיד תמצא אחד, אם אני אטפל בעשרה אתה תמצא אחד שלא טיפלתי בו ואתה תגיד לי שאני לא בסדר, זה חלק מהעניין.

איריס פלורנטין: אבל אם אני מסתכלת על הרמה של הטיפול ועל עומק ורוחב הטיפול, אני בהחלט יכולה להגיד שאני שבעת רצון גם בהשוואה לעולם.

איריס פלורנטין: יחד עם זאת אני רוצה לומר משהו בעיקר לגבי צעירים ונוער, - - -

טלב אלסאנע: יהיו אנשים שיזדקקו לטיפול לעזרה ולא ימצאו את המסגרת הראויה, הנגישה, הסבירה, ההולמת, המתאימה?

איריס פלורנטין: ממש לא.

איריס פלורנטין: כן יהיה מצב של נוער וצעירים שיש להם בעיה קשה.

איריס פלורנטין: אנחנו מחזרים אחריהם, מנסים והם לא יגיעו.

איריס פלורנטין: נתתי קודם דוגמה - - -

טלב אלסאנע: איך אתם מחזרים אחריהם, מה הכלים שעומדים לרשותכם?

איריס פלורנטין: אני אתן דוגמה של הקיץ.

איריס פלורנטין: אנחנו בודקים את הנתונים של חופים ושל אילת מהקיץ.

איריס פלורנטין: לשם מגיעים בני נוער מאוד קשים.

איריס פלורנטין: בסוכות שעבר יצאנו עם 72 מאוד קשים ועכשיו יצאנו עם מספר דומה.

איריס פלורנטין: לכל אחד מהחבר'ה האלה הצמדנו עובד סוציאלי ברשות המקומית.

איריס פלורנטין: להגיד לכם שהחבר'ה האלה התחברו לטיפול ולא חזרו לרחובות, זה לא נכון להגיד.

איריס פלורנטין: יש גרעין קשה של חבר'ה שמסתובב הרבה בשטח וכולנו מכירים, אגב כשבדקנו את בני הנוער האלה אני חושבת שלגבי 80% מהחבר'ה הקשים האלה מצאנו שהם בקשר עם שירותים שונים והם מכירים אותם טוב.

איריס פלורנטין: יכול להיות שהם יהיו עוד כמה שנים טובות בקשר עד שהם יתחברו לטיפול.

איריס פלורנטין: זה קשה.

איריס פלורנטין: אנחנו מדברים השנה על הקמת צלטרים בנוסף.

איריס פלורנטין: זה לא אומר שאם אני אאסוף חמישה וכשאתה תלך לאותו רחוב לא תמצא עוד שניים, בטוח שתמצא.

איריס פלורנטין: צריך לקחת את זה בחשבון.

טלב אלסאנע: תודה.

טלב אלסאנע: אנחנו נשמע כעת מנציגת משרד הבריאות.

טלב אלסאנע: דוקטור פאולה רושקה בבקשה.

פאולה רושקה: תודה.

פאולה רושקה: שלום לכולם.

פאולה רושקה: המחלקה שלנו מטפלת ראשית בטיפול הרפואי של אנשים שנפגעים משימוש לרעה או שימוש מזיק כתוצאה משימוש בסמים ואלכוהול.

פאולה רושקה: יש שלוש עשרה יחידות לטיפול תרופתי ממושך, בעצם זה מתדון וסובוטקס.

פאולה רושקה: לאחרונה יצאנו למכרז על פי דרישת מבקר המדינה, למרות כל מיני התנגדויות.

פאולה רושקה: היו זוכים למרכז אבל כעת יש עתירה לבית הדין הגבוה לצדק על כך ואנחנו ממתינים.

פאולה רושקה: זה מתעכב בגלל שביתתם של הפרקליטים.

פאולה רושקה: עדיין אנחנו לא יכולים לממש את הזכייה.

פאולה רושקה: זו באמת בעיה קשה עם המרכזים האלה כי הצוות שהיה בתוך המרכזים לא הספיק לתת את המענה הנדרש ובמיוחד הצוות הסוציאלי.

פאולה רושקה: באמצעות המכרז הוספנו תמהיל של עובדים סוציאליים ועם דגש שיקומי.

פאולה רושקה: אנחנו כעת תקועים וממתינים שהפקק הזה ישתחרר ושנוכל לממש.

פאולה רושקה: ברור שבגלל השינויים שיוחלו, כי יש זוכים חדשים שלא היו בתוך המשחק קודם, אנחנו נצטרך לעשות פיקוח ובקרה יותר אינטנסיביים ולבדוק שאכן הם עומדים בקריטריונים ובסטנדרטים.

פאולה רושקה: זה ידרוש מאיתנו עבודה מוגברת.

פאולה רושקה: במקביל גם ההוספה של נושא הטיפול בתוך השיקום ידרוש מאיתנו ללמוד את הנושא, להכשיר את הצוותים ואולי לעבוד בשיתוף פעולה טוב יותר עם הרווחה ועם הרשות, ולפתח מודלים חדשים.

פאולה רושקה: הנושא השני הוא נושא של בני נוער.

פאולה רושקה: כמו שאיריס פלורנטין הזכירה בעצם מרכזי האיתור כוללים בתוכם גם רופא פסיכיאטר לנוער שאמור לעשות איתור גם במערכות הרפואה, בחדרי מיון, אצל רופא משפחה, אצל רופא ילדים, רופא התפתחות הילד.

פאולה רושקה: אנחנו מנסים דרכים לזהות יותר בני נוער וגם לערב את ההורים יותר בנושא הזה.

פאולה רושקה: אני מקווה שהעבודה המשותפת הזאת שבשמונה רשויות מקומיות יתבצע הפיילוט תיתן תוצאות טובות יותר ביישום העבודה עם בני נוער ובזיהוי מוקדם.

פאולה רושקה: בנושא האלכוהול - במקביל אנחנו גילנו שבעצם הנתונים שאנחנו מקבלים בחדרי מיון, הם אינם כל כך נתוני אמת.

פאולה רושקה: נרשמים שם בדרך כלל ילדים ובני נוער עם הרעלת אלכוהול.

פאולה רושקה: אבל יש הרבה בני נוער שמגיעים אחרי פציעות, אחרי תאונות דרכים ותאונות אחרות שאינן נקשרות לנושא האלכוהול או הסמים.

פאולה רושקה: אנחנו היום עובדים יחד עם רשמי המשרד, יחד עם מנהלי חדרי מיון כלליים כדי לזהות נכון יותר את האנשים שמגיעים - - -

יואל חסון: איך זה שרק עכשיו אתם חושבים על זה?

יואל חסון: לא חשבתם קודם שכאלה שמגיעים לבתי החולים ומזהים פצועים שיש להם אלכוהול בדם, למה רק עכשיו?

פאולה רושקה: יש בעיה לא קלה בחדרי מיון כי מי שרושם את האבחנות אלו הרופאים ולא הרשמים.

פאולה רושקה: הרופאים בחדרי המיון בעומס מאוד מאוד גדול.

פאולה רושקה: בבתי החולים מי שרושם אבחנות הן הרשמות, זה המקצוע שלהן והן מסתכלות על כל התיק, הן מוסיפות את האבחנות שהרופא אולי לא הוסיף.

פאולה רושקה: את זה אנחנו מנסים לעשות היום.

יואל חסון: נער או נערה שהגיעו כתוצאה משבירת רגל תוך כדי השתוללות כשהיו שיכורים, הרי עושים להם בדיקות כלליות.

פאולה רושקה: לא רושמים את שתי האבחנות.

יואל חסון: לא רושמים שיש אחוז גבוה של אלכוהול?

פאולה רושקה: רושמים אבחנה אחת בתוך הרישום הכללי.

פאולה רושקה: זאת אומרת שאת הנתונים המרוכזים אין לנו.

פאולה רושקה: לכן אנחנו מנסים לתקן את זה.

פאולה רושקה: הרופא רושם בתיק אבל זה לא מגיע אלינו.

פאולה רושקה: כשאנחנו בודקים כמה נערים הגיעו, בכמה באמת צריך לטפל ואיך להתערב הנתונים האלה לא היו בידנו.

פאולה רושקה: זו באמת בעיה קשה שאנחנו מנסים לתקן.

טלב אלסאנע: ביקשתם שהרישום יכלול ושהדיווח יהיה מלא?

פאולה רושקה: כעת אנחנו מתקנים.

פאולה רושקה: יש חוזר מנהל כללי שדורש רישום, אנחנו מעדכנים אותו ומוסיפים במיוחד אבחנות כולל שימוש לרעה באלכוהול, סמים, כחובה.

פאולה רושקה: מתקנים את כל המערך הזה.

פאולה רושקה: זה בדיוק מה שאנחנו עושים בימים אלה.

פאולה רושקה: במקביל אנחנו עובדים עם צוותים של עובדים סוציאליים בחדרי מיון כדי שברגע שמזהים נער, למשל שחוזר יותר מפעם אחת או ששתה יותר מדי, שתהייה התערבות קצרה של עובד סוציאלי בחדר מיון ושיפנה את הנער להמשך טיפול בקהילה.

פאולה רושקה: זה מודל חדש שלא היה, וזו המון עבודה.

פאולה רושקה: במקביל יש נושא חשוב מאוד והוא הנושא של תחלואה כפולה.

פאולה רושקה: שימוש סמים ואלכוהול ומחלות נפש.

פאולה רושקה: זה נושא שקיים הרבה שנים אבל לא עלה לכותרות אלא רק בשנה וחצי האחרונה.

פאולה רושקה: אנחנו מאוד עסוקים לפתח את זה ובדרישה שבכל בית חולים פסיכיאטרי תהייה הסבה של כמה מיטות כדי שיוכלו לטפל גם באוכלוסייה זאת.

פאולה רושקה: במקביל אנחנו עובדים על שיקום של אותם אנשים יחד עם יחידת השיקום של המשרד.

פאולה רושקה: אנחנו מנסים בהוסטל לעשות רצף טיפולי.

פאולה רושקה: יש לנו המון המון נושאים לעבודה והצוות מוגבל, אבל ננסה לעמוד בזה.

גלעד נתן: כבוד היושב ראש, אני רוצה לדבר על ההוסטל.

גלעד נתן: הוסטל אחד זה נחמד אבל מה ההערכה של משתמשי סמים בקרב חולי נפש?

גלעד נתן: לפחות 40%?

גלעד נתן: את אומרת שכדי ליישם את חוק חולי נפש בקהילה צריך ש- 40% מההוסטלים יהיו מותאמים לתחלואה כפולה, לא הוסטל אחד ועוד הוסטל אחד.

פאולה רושקה: אנחנו רצינו לפתוח שלושה הוסטלים שונים ובינתיים קיבלנו אישור תקציבי להוסטל אחד כפיילוט ואז לפי זה לבנות.

פאולה רושקה: צריך הוסטלים דיפרנציאליים כי האוכלוסייה היא לא אותה אוכלוסייה.

פאולה רושקה: אנחנו נלמד את הנושא יותר ואחרי זה נוכל לבנות יותר.

יואל חסון: זאת אומרת שבתקציב 2011-12 אין תקציב לשלושה הוסטלים אלא רק לאחד?

פאולה רושקה: לאחד בלבד.

גלעד נתן: כמה מקומות חסר בתחנות מתדון?

גלעד נתן: בפועל.

גלעד נתן: אני מבין שיתקבל מכרז ותהייה הגדלה במכסה.

גלעד נתן: אבל ההערכה שבעוד חמש שנים נצטרך כפול.

פאולה רושקה: כ- 4,500 לפחות.

גלעד נתן: עכשיו אנחנו לא שם ומה עוד בחמש - שש שנים מהיום?

גלעד נתן: תציפו את הבעיה, יש יושב ראש חדש, תציפו את העניין.

טלב אלסאנע: אנחנו לא רוצים שיציגו בנפרד, כולנו נרתמים למטרה המשותפת.

טלב אלסאנע: בנוסף לדברים שאתם עושים, להציג גם את הדברים החסרים שהייתם רוצים שאנחנו נהייה מעורבים בהם.

פאולה רושקה: הנושא של מתדון הוא בהחלט נושא כאוב שדורש יותר תקציבים.

פאולה רושקה: היינו לפחות צריכים כבר לפני שנתיים וניסינו לפתוח עוד מרכז בשיתוף פעולה עם רשות מקומית ראשון לציון ויחד עם עוד גורמים.

פאולה רושקה: בסופו של דבר עם החלפת ראש העיר הנושא הזה לא צלח.

פאולה רושקה: אנחנו זקוקים לשיתוף פעולה גם מהרשויות המקומיות שעד היום לצערנו לא משתפות פעולה.

פאולה רושקה: זה מאוד מאוד חשוב.

פאולה רושקה: היום בודקים גם ביהוד וקיבלנו -- -

טלב אלסאנע: הייתה ישיבה עם השלטון המקומי בנוגע לשיתוף הפעולה של משרד הבריאות עם הרשויות?

בת שבע פנחסוב: הייתה הצעת חוק שלא צלחה.

בת שבע פנחסוב: השלטון המקומי התנגד שהאחריות תוטל עליו.

יאיר גלר: הייתה הצעת חוק ובוועדת שרים לחקיקה זה נכשל בהצבעה של חמש נגד ארבע כאשר השלטון המקומי התנגד לעניין.

טלב אלסאנע: אולי צריך לחשוב שוב.

יאיר גלר: כדאי מאוד.

יאיר גלר: חלק מהמעבר לעבודה לא באופן ישיר אלא באמצעות מכרזים, זה לא יותר שהמדינה באה ויש לה מבנה, זו העמותה שתלך ותמצא כעת מבנה להוסטל, אומרים שתלך למצוא מבנה למועדונית, לאשפוזית בתוך הרשות והרשות שלא רוצה.

יאיר גלר: ברגע שהעמותה באה לשכור מבנה גם המחיר עולה, המחיר יותר יקר ואנחנו במעגל קסמים.

יאיר גלר: לעמותה הרבה יותר קל להתנגד מאשר למדינה כאשר השכנים לא רוצים שליד הבית תהייה להם תחנת מתדון.

יאיר גלר: זה לא רק תחנת מתדון אלא מועדון לבני נוער שנמצאים ברחוב.

טלב אלסאנע: זה חלק מהשירות הניתן לקהילה, לאוכלוסייה של הרשויות המקומיות.

פאולה רושקה: נכון.

פאולה רושקה: יש לפעמים מצבים אבסורדים כמו למשל תושבים של העיר לוד, עיר שידועה שיש בה הרבה שימוש, אצלם כאילו אין נרקומנים והם מגיעים לטיפול בתל אביב או בירושלים או באשדוד.

פאולה רושקה: זה אחד הנושאים שאנחנו חייבים לטפל.

יואל חסון: בעיר לוד השלטון הנוכחי מסרב שתהייה תחנת אצלו?

פאולה רושקה: עד עכשיו לא קיבלנו.

פאולה רושקה: זו בעיה קשה ואנחנו חייבים את העזרה דווקא בנושא הזה.

טלב אלסאנע: אני מבקש התייחסות גם לדברים שאנחנו יכולים לעשות ולעזור.

טלב אלסאנע: אני יודע שכולכם עושים עבודה מצוינת וזו ההזדמנות להודות לכולכם על מה שאתם עושים.

טלב אלסאנע: חשוב לנו לראות את הדברים בהם נוכל לסייע.

פאולה רושקה: נושא חשוב הוא קידום חוק טיפול כפוי.

פאולה רושקה: זה גם נושא שעד עכשיו לא ממש התקדם מכל מיני סיבות.

פאולה רושקה: כעת יחד עם הרווחה והרשות אנחנו מנסים לקדם.

פאולה רושקה: זה נושא נוסף.

פאולה רושקה: חוק נוסף שאנחנו מעוניינים לקדם הוא חוק שיקום נפגעי התמכרויות.

פאולה רושקה: בעצם אנשים עם התמכרויות מקבלים טיפול ואחר כך אם אין שיקום ואין חזרה שלהם לחיים הנורמטיביים ולעולם התעסוקה הם חוזרים אחורה.

פאולה רושקה: התחלנו בעבר יחד עם הרשות, עם הרווחה ויחד עם פורום מיוחד של נפגעי התמכרויות בהצעת חוק שגם לא כל כך התקדמה.

פאולה רושקה: זה נושא נוסף מאוד נחוץ.

טלב אלסאנע: תודה רבה.

טלב אלסאנע: נציגי המשרד לבטחון פנים.

טלב אלסאנע: אנחנו נבקש את התייחסותכם.

אושרת אוראל: ממחלקת מחקר של משטרת ישראל.

אושרת אוראל: עיקר מאמציה של משטרת ישראל בנושא סמים, וכחלק מתכנית "עשרת הצעדים", היא ההבנה שהגבולות והמעברים ממשיכים להוות שער כניסה עיקרי לכל סוגי הסמים.

אושרת אוראל: למעשה מניעת ייבוא סמים דרך הגבולות, אוויר, יבשה וים, במטרה לצמצם את היצע הסמים בשוק.

אושרת אוראל: פועל יוצא מכך לצמצם את כל עבירות הסמים והעבירות הנלוות לסמים ולשימוש בסמים.

אושרת אוראל: כחלק מתכנית זאת תוגברו יחידות נמל תעופה בן גוריון 747, יג"ל - יחידת גבול לבנון, מג"ן- מודיעין גבולות נגב, מג"ן ערבה וגם הוקמה יחידה חדשה לפני מספר חודשים יג"י – יחידת גבול ירדן.

אושרת אוראל: מתוך הבנה שהסמים העיקריים נכנסים דרך גבולות מצרים, ירדן – הכמויות הגדולות יותר.

טלב אלסאנע: יש חלוקה מבחינת סוגי הסמים?

אושרת אוראל: מריחואנה וחשיש דרך מצרים, דרך ירדן – קוקאין, הרואין.

אושרת אוראל: הקוקאין הוא בעיקר מדרום אמריקה, חשיש דרך מצרים שהמקור הוא מרוקו.

אושרת אוראל: ההרואין – אפגניסטן שהם היצרנים העיקריים לסמים אלה.

אושרת אוראל: כמובן שגם דרך נמלי התעופה נכנסים סמים שהם בעיקר, קוקאין, אקסטזי וסמים סינטטיים.

אושרת אוראל: בנוסף לסיכול כניסת סמים יש את כל הנושא של הפיצוציות שמשטרת ישראל מבצעת כארבעה מבצעי פיצוציות במהלך כל שנה.

טלב אלסאנע: מה זאת אומרת ארבעה מבצעים?

אושרת אוראל: במהלך שנה שלמה אנחנו מקיימים ארבעה מבצעים לצורך איתור אלכוהול שנמכר לקטינים, סמי פיצוציות, סמים מסוכנים וסמים בכלל.

טלב אלסאנע: זאת אומרת שכל פעם מוטלות עליכם משימות חדשות.

טלב אלסאנע: האם יש יחידה מיוחדת במשטרה או שכל שוטר מטפל במרחב הגדול הזה של התמודדות עם סמים ואלכוהול?

אושרת אוראל: המבצעים הם מבצעים ארציים וכל מחוז משתתף במבצע.

אושרת אוראל: אבל זה לא אומר שאין פעילות של היחידות באופן שוטף כל השנה.

אושרת אוראל: המבצעים בגדול נועדו כדי לתקוף את נושא הפיצוציות למעשה מכירת סמים, אלכוהול וחומרים מסוכנים לבני נוער.

טלב אלסאנע: בנוגע להתמודדות עם ההברחות במעברים שהיא תופעה.

טלב אלסאנע: באילו כלים המשטרה פועלת?

אושרת אוראל: אלו בעיקר יחידות שתוגברו לצורך המאבק בכניסת סמים לשטח ישראל.

אושרת אוראל: יש פעילויות מודיעין שעיקרן איסוף המידע לצורך איתור מבריחים - - -

טלב אלסאנע: יש יחידות מיוחדות בתוך המשטרה שזו עבודתן?

אושרת אוראל: כמו שאמרתי הן:

אושרת אוראל: נמל תעופה בן גוריון 747 – יחידה שעובדת בנמל התעופה בן גוריון.

אושרת אוראל: יג"י- יחידת גבול ירדן שחולשת על גבול ירדן, מג"ן- - מודיעין גבולות נגב, יג"ל – יחידת גבול לבנון שחולשת על אזור לבנון וסוריה.

אושרת אוראל: אלו יחידות ייעודיות לאיתור הברחות סמים.

טלב אלסאנע: מה המספר הכולל של השוטרים ביחידות?

אהוד וולף: נדמה לי ש- 25 בכל יחידה כזאת, בסביבות כ- 100 שוטרים שעוסקים ביחידות ייעודיות לתפיסת סמים בגבולות.

אהוד וולף: מעבר לזה כל היחידות האחרות כמו בימ"רים – היחידות המרכזיות המרחביות, עוסקות בתופעות של פשיעת סמים, הן בסחר והן בהפצה ומכירה ויחידות אחרות שמתעסקות באכיפה כלפי המשתמשים הבודדים.

אהוד וולף: אותם אולי ניתן לחלק לאוכלוסיות השונות, עם הצעירים מתעסקת מחלקת הנוער וזה קהל היעד של הפיצוציות והמועדונים ומשתמשים אחרים מכורים ושאינם מכורים.

אהוד וולף: הצגה מסודרת.

אהוד וולף: שמי אהוד וולף ראש המעבדה האנליטית.

אהוד וולף: תפקידה של המעבדה היא לבדוק את כל הסמים שנתפסים על ידי משטרת ישראל ולוודא שמה שנתפס כחשוד כסם הוא אכן סם, לכתוב חוות דעת שבסופו של דבר מגיעות לבתי המשפט.

יואל חסון: מהם הקיפי התפיסה הכוללים, למשל בשנת 2010?

אושרת אוראל: לפני הנושאים.

אושרת אוראל: מריחואנה בתקופת ינואר עד נובמבר – היו כחמישה טון עד סוף דצמבר.

אושרת אוראל: חשיש – כטון.

אושרת אוראל: הרואין – , קוקאין – , אקסטזי – 1,200 טבליות מטאמפטמין יאבה – אנחנו יודעים שזה עבור האוכלוסייה התאילנדית - - -

קריאה: מה זה?

אהוד וולף: טבליות של סם מרץ.

אושרת אוראל: כ- 40,000 טבליות.

זאב ציגלברג: 80,000.

טלב אלסאנע: מה לדעתכם אחוז התפיסות מסך כל ההחדרות?

אושרת אוראל: אנחנו לא יודעים, אין לנו יכולת להעריך כמה סמים באמת נכסים לישראל.

אהוד וולף: בעולם נהוג לומר שזה בין 5% ל- 10%.

יואל חסון: בתנאי שיודעים את ה- 100%.

יואל חסון: אבל אף אחד לא יודע להגיד.

אלי דוידסון: אם רוצים מדד שהתפיסות שלנו משנות, הוא שהמחירים לא משתנים.

אלי דוידסון: זה המדד הטוב ביותר כי זה מדד שוק.

טלב אלסאנע: לא פעם ביקרנו בלוד ואני זוכר שהיו אומרים לנו כאן מוכרים סמים מסוג זה וכאן מסוג זה וכאן מסוג זה ואז המשטרה יודעת איפה מוכרים, מי הסוחרים.

טלב אלסאנע: איך זה שהם יודעים מיהם הסוחרים ובכל זאת אתם לא מצליחים לשים את היד?

טלב אלסאנע: הם הרי ידועים ומוכרים.

טלב אלסאנע: לרוב אין לכם את הראיות.

טלב אלסאנע: היום בכלים המאוד משוכללים למה אי אפשר לתפוס את הסוחרים?

טלב אלסאנע: יש תחנות קבועות שקיימות, יש כספומטים שמכניסים את הכסף ומקבלים את הסם.

יואל חסון: אני רוצה להוסיף למה שאמרת, יש לי ידיעה שהתקבלה אצלי לפני כחמישה חודשים, שקבוצת צעירים העבירה שם של אדם בתל אביב שמוכר סמים ששמים בסיגריות.

יואל חסון: הייתה קבוצת צעירים שפנו אליהם ושאלו אם הם רוצים.

יואל חסון: הם החליטו להיות אזרחים טובים, הם לקחו את מספר הטלפון, ביררו את שמו הפרטי והעבירו את הפרטים למשטרה.

יואל חסון: הם הודיעו שהאדם הזה מוכר סמים אבל לא נעשה עם זה שום דבר.

אלי דוידסון: ברשות

אלי דוידסון: כם, אני מיחידת החקירות ואני גם יכול להשיב גם ליושב ראש וגם לך.

אלי דוידסון: נעשות פעולות רבות ומגוונת כלפי התחנות וכלפי סוחרים.

אלי דוידסון: אנחנו לא יכולים לענות כאן אם כן נעשה במקרה הזה או לא נעשה, אם תרצה אני אוכל לבדוק.

אלי דוידסון: מן הסתם אתה העברת את הפניה הזאת למשרד והיא מן הסתם בטיפול ותתקבל תשובה.

אלי דוידסון: צריך לזכור שבמקרים רבים הסוחרים שנתפסים, זה לא מי שסוחר אלא זה שמוכר.

אלי דוידסון: אותו סוחר שנתפס מאחוריו יש ארגון גדול, תפסת אחד מיד צץ מישהו אחר במקומו.

אלי דוידסון: אבל הפעילויות מתקיימות כל הזמן ברמת התחנה, ברמת המרחב וברמת היחידות המחוזיות והארציות, זו פעילות שוטפת.

אלי דוידסון: הביקוש מוביל לכך שיש מי שימכור.

יואל חסון: מהם אחוזי ההצלחה שלכם?

אלי דוידסון: אנחנו כל הזמן שואפים להשתפר.

אלי דוידסון: כל הזמן.

אלי דוידסון: אנחנו לא שוקטים על השמרים וכל הזמן עושים.

טלב אלסאנע: המגבלות שלכם הן מגבלות של כוח אדם או החוק?

טלב אלסאנע: רכזי המודיעין מכירים בוודאות את מי שמתעסק, מי סוחר ומי קונה, הם יודעים והם יוכלו לתת לך רשימה מפורטת.

טלב אלסאנע: אתה רואה שיש להם את הידע.

טלב אלסאנע: הוא צודק כשהוא אומר שהוא לא יכול לעצור כי הוא צריך ראיות.

טלב אלסאנע: אם מקדישים תשומת לב וכוח אדם אפשר לעצור.

אלי דוידסון: אנחנו מבצעים כל הזמן פעילות.

אלי דוידסון: יש הבדל ופער בין ידע לבין ראיות שתעמודנה בבית המשפט.

אלי דוידסון: אנחנו פועלים לאסוף ראיות וזה לא פשוט.

אלי דוידסון: החבר'ה האלה בעצמם מתחדשים ולומדים - - -

טלב אלסאנע: איפה זה מוצא את מקומו בסדר העדיפויות של המשטרה?

אלי דוידסון: בסדר עדיפות מאוד גבוה.

אלי דוידסון: אלו יעדים שנמצאים במקום מאוד מאוד גבוה.

אושרת אוראל: כחלק מיעדי המפכ"ל לחמש שנים הקרובות הם מהווים נדבך חשוב.

אושרת אוראל: שוב כשאנחנו מדברים על תקיפת נושא הייבוא וגם סחר אנחנו מדברים גם על סחר ברמה הכי נמוכה בשרשרת הזאת.

אושרת אוראל: אבל זה בהחלט כחלק מיעדי המפכ"ל לשנים הקרובות.

אושרת אוראל: מרב המאמצים מוקדשים גם לנושא הסמים.

אהוד וולף: אם אפשר להתייחס לתרומה האפשרית של הכנסת לטובת המאבק הזה.

אהוד וולף: מי שרואה את התמונה רק מהשלב שהחומר נתפס והגיע למעבדה לזיהוי.

אהוד וולף: כלומר אחרי שעברנו את כל שרשרת הפעילות שנעשתה בשטח וזה הגיע לפתחה של המעבדה.

אהוד וולף: הבעיה הראשונה המוצבת לפנינו היא חוק המעצרים – זה סיפור גדול.

אהוד וולף: כמדינה מערבית וכמדינה שהיא ליברלית בתפיסה שלה אנחנו רוצים לצמצם את פרק הזמן שבו אדם שיש נגדו איזה חשד בלבד, נמצא במעצר.

אהוד וולף: מצד שני עד שחולף פרק הזמן הזה שהוא 24 שעות המעבדה צריכה גם להגיד משהו אם נתפס בידיו חומר שחשוד כסם.

אהוד וולף: אם תפסו אותו בשעה 05:00 לפנות בוקר והביאו אותו בפני שופט בשעה 08:00, נסעו חמש שעות והגיעו לבדיקה, לא נשאר לי הרבה זמן כדי לבדוק את החומר הזה, מה גם שהוא מגיע בדרך כלל בשעות אחר הצהריים או הערב ובשעה 08:00 למחרת צריך לתת תשובה.

אהוד וולף: כאן מתחילה בעיה אחת.

אהוד וולף: הבעיה מסוג שונה לגמרי היא מבנה פקודת הסמים הישראלית.

אהוד וולף: כמו שאנחנו יודעים היא פקודה ולא חוק, כלומר ישראלית מנדטורית.

אהוד וולף: הפקודה הזאת היא פקודה פרטנית, כלומר התוספת הראשונה לפקודה מכילה רשימה ארוכה מאוד של חומרים שעליהם חלה הפקודה.

אהוד וולף: בחודש אוגוסט אחרון אחרי מאמצים גדולים מאוד של הרבה גורמים, הוכנס איזה שינוי מהותי לפקודה הזאת כלפי ארבעה חומרים שהיוו בסיס מבני ליצירת רוב החומרים שנתפסו בפיצוציות בחמש השנים שהתופעה קיימת אצלנו.

אהוד וולף: כלפיהם הופעלה הפקודה במתכונת יותר נרחבת, מה שכינינו "חוק הנגזרות".

אהוד וולף: קדם לזה מהלך שכ- 100 חומרים שונים הוכנסו לפקודה במשך שנתיים שלוש.

אהוד וולף: זה תהליך לא תקין משום שאי אפשר לתפור חוק לפי מידות המציאות אלא החוק צריך להחיל מטריה הרבה יותר רחבה.

אהוד וולף: בכל פעם הייתה תופעה שברגע שמכניסים חומר לפקודה אז החומר הזה היה יורד מהמדפים ואחר היה בא במקומו.

אהוד וולף: עד שהיינו מזהים את החומרים ועושים את כל המהלך ומאשרים, מהצד השני של הדבר הזה אי אפשר להגיד שכל החומרים שבעולם אסורים כסמים אלא אם הוכח אחרת.

אהוד וולף: צריכים לעשות את האיזונים בין הפקודות האלה בין הפקודות השונות בעולם.

טלב אלסאנע: חומרים מסוימים?

אהוד וולף: היום הזיהוי הוא לפי המבנה הכימי של החומר.

אהוד וולף: אנחנו מתמודדים עם הרבה בעיות ואני לא אטריח אתכם בבעיות האלה.

אהוד וולף: אבל ביום בו נכנס החוק המורחב לגבי סמי הפיצוציות נחשפנו לתופעה של החומרים הסינטטיים שזה מה שמוכרים היום בפיצוציות כמו "מבסטון" "סבבה" וכל הדברים האחרים.

אהוד וולף: דברים שהיו ידועים באירופה ובארצות הברית כבר שנתיים קודם.

אהוד וולף: הם מצאו את מקומם אצלנו כתחליף או חלופה ל"חגיגת" ולדברים אחרים.

אהוד וולף: שוב, גם כאן יש התחלה של תהליך חקיקה וגם הוא פרטני.

אהוד וולף: אז ייקח לנו חודש חודשיים להכניס את החומר הזה לפקודה ואז ימצאו חומרים אחרים וחוזר חלילה.

אהוד וולף: צריך לעשות כאן מהלך קצת יותר גורף ולחשוב יותר יצירתי.

אהוד וולף: כמובן בגיבוי של ייעוץ וחקיקה של פרקליטות המדינה, שלא נמצאים כאן, וגם של גורמים אחרים.

אהוד וולף: בנוגע לענישה, אין אחידות בענישה בבתי המשפט השונים.

אהוד וולף: אין ענישת מינימום ואין דברים אחרים.

אהוד וולף: מגבילים את חירותו של השופט.

אהוד וולף: אבל אנחנו יודעים שבפקודת הסמים העונש המקסימאלי בה הוא 20 שנה על סחר ו- 25 שנה על הדחת קטין.

אהוד וולף: אבל אף אחד מאיתנו לא מכיר וגם אחרים, פסקי דין שהכריעו את הדין על הדברים האלה.

אהוד וולף: 15 שנה זה באמת דבר נדיר.

אהוד וולף: נגיד יותר מזה שנמצא בסטטיסטיקה שאנחנו עשינו שאין פער מאוד מאוד גדול בין הממוצע של הענישה של מאסר בפועל על צריכת סמים לבין ענישה בפועל על סחר בסמים.

אהוד וולף: מה שהיינו כן רוצים שיהיה.

אהוד וולף: הפער בממוצע הוא בסביבות החצי שנה – זה כמעט שום דבר.

יואל חסון: ואתה היית רוצה שעל סחר יהיה יותר.

אהוד וולף: ברור.

אהוד וולף: הפקודה מאפשרת.

אלי דוידסון: החוק הוא חמור.

אהוד וולף: צריכה זה 3 שנים, על סחר זה 20 שנים ובישום זה שמונה חודשים וזה שנים עשר חודשים.

טלב אלסאנע: אנחנו הולכים לקיים דיון בעניין הזה.

אהוד וולף: חוקים אחרים שאינם מיושמים בנושאים האלה - אני חושב שזה כמענה לפרק הזמן שבו נתפסים חומרים והם עדיין לא כלולים בפקודת הסמים.

אהוד וולף: מבחינת הנפח שלו זה עדיין מהווה בין 6% ל- 10% מנפח התפיסות ומנפח התיקים שלנו.

אהוד וולף: כל השאר זה הסמים הידועים והמוכרים – הסמים הוותיקים.

אהוד וולף: אלו אנשים שמצד אחד מנסים לא לעבור על החוק ולא להיחשב כעברייני סמים אבל כן למכור את הרעל הזה לנוער שלנו.

אהוד וולף: שוב זה מוכח שהפיצוציות הן השער לעולם הסמים.

אהוד וולף: הם מכילות קהל נורמטיבי לחלוטין.

אהוד וולף: זאת אומרת סטודנטים, חיילים, תלמידי תיכון, הם בסך הכל ילדים טובים שממשיכים לנהל אורך חיים נורמטיבי עם חשיפה לסמים.

אהוד וולף: קיימים חוקים אחרים כמו חוק העונשין ופקודת הרוקחים, חוק החומרים המסוכנים.

אהוד וולף: הם קיימים.

אהוד וולף: הענישה עליהם לפחות בחקיקה היא יותר נמוכה ומטריית ההיקף שלהם היא יותר רחבה אבל הם לא עודכנו כבר הרבה שנים.

אהוד וולף: אף אחד מאיתנו לא זוכר מתי עודכן לאחרונה חוק חומרים מסוכנים או פקודת הרוקחים או איך בכלל עושים את התהליך הזה.

אהוד וולף: יכול להיות שלצד קידום החקיקה והשינוי המתמיד של פקודת הסמים המסוכנים יצטרכו גם את השינוי בתוספות לפקודות לחוקים האלה.

אהוד וולף: צריך משרד, לא משרד הבריאות אלא משרדים אחרים שצריכים לקדם את המהלך הזה.

אהוד וולף: יכולה לשבת אותה וועדה מייעצת שהיא אותה וועדת מומחים שיושבת ברשות הלאומית למלחמה בסמים שטפל בדברים האלה.

אהוד וולף: דבר אחרון, הקמת מרכז מידע ארצי, זה בהמשך למה שנאמר כאן.

אהוד וולף: הוועדה ישבה וישבו בה רופאים ממחלקות רפואה דחופה.

אהוד וולף: דובר על הקמת מרכז מידע ארצי שברגע שמגיע מישהו שנחשד או שיש חשש לגביו שהוא מגיע לבית החולים בעקבות נטילה של איזה חומר סם, או אפילו שאינו סם אך משפיע על הגוף, צריכה להיות הפצה של המידע הזה גם למקומות אחרים.

אהוד וולף: גם אלינו כמעבדה מרכזית שמקבלת את הנתונים.

אהוד וולף: גם המעבדה הטוקסיקולוגית בבית החולים שיבא, גם למשרד הבריאות וגם למקומות אחרים.

אהוד וולף: המלכוד בדבר הזה הוא שאנשים יחששו בגלל צנעת הפרט ויחששו לחשוף את עצמם בבתי החולים כמי שנחשפו לסמים.

אהוד וולף: צריך להתגבר על הפער הזה כי בסופו של דבר גובר כאן הצורך בטיפול והצורך באכיפה על פני צנעת הפרט והדברים האישיים.

טלב אלסאנע: תודה רבה.

טלב אלסאנע: נבקש את נציג שירות בתי הסוהר.

טלב אלסאנע: איננו.

טלב אלסאנע: בבקשה הרשות הלאומית למלחמה בסמים ואלכוהול.

יאיר גלר: אני הייתי מציע שנשמע קודם את נציג המכס, ברשותך.

זאב ציגלברג: אני ממונה על היחידה למלחמה בסמים והלבנת הון של המכס, רשות המסים.

זאב ציגלברג: אנחנו עובדים על פי החלטת ממשלה משנת 1995 בתחום התפיסה, מניעה וייבוא סמים למדינת ישראל במעברים הבינלאומיים.

זאב ציגלברג: הדגש הוא על המעברים הבינלאומיים, לא בגבולות אלא במעברים עצמם.

זאב ציגלברג: אנחנו מונים 62 איש בשישה מדורים בכל הארץ.

זאב ציגלברג: אנחנו עובדים יפה ובצניעות, אולי אחרים יגידו את זה טוב ממני.

זאב ציגלברג: בכל מקרה הנתונים נמצאים בוועדת הסמים.

זאב ציגלברג: ביצענו ריכוז נתונים לפני שבועיים שלושה לכנס הגדול שהיה בנושא הזה.

זאב ציגלברג: ברמת העיקרון אנחנו כמובן עובדים עם משטרת ישראל.

זאב ציגלברג: אבל מעבר לכך אנחנו עושים ומנסים לאתר יבואני סמים על פי תכנית מחשב שאנחנו מזינים בכל מיני פרמטרים – סימנים מחשידים, ותופסים.

זאב ציגלברג: בנוסף לשישה מדורים שיש לנו יש לנו מדור כלבנים ארצי שחלקם נמצאים בנמל תעופה בן גוריון וחלקם בחיפה ואחד באילת.

זאב ציגלברג: אני רוצה לציין שיש להם תפיסות יפות.

יואל חסון: המספרים שלכם זה ביחד?

יואל חסון: מה שאתם תופסים.

זאב ציגלברג: כן.

זאב ציגלברג: כן.

זאב ציגלברג: מה שאנחנו תופסים עובר לטיפול משותף עם החבר'ה של משטרת ישראל.

זאב ציגלברג: כמובן שיש לנו את המספרים שלנו.

קריאה: אם מתברר שזה סם.

זאב ציגלברג: אם מתברר שזה סם.

זאב ציגלברג: כל התופעה של "יאבה" שהוזכר פה התחילה אצלנו, כלומר הגילוי הראשון.

זאב ציגלברג: בדרך כלל זה במשלוחי חבילות ולא בכמויות גדולות, כלבי הסמים מריחים את זה.

זאב ציגלברג: יש גם את העניין של "סם האונס" שלאחרונה נתפסו כמויות לא קטנות של הסם הזה.

יואל חסון: "יאבה" זה הסם של התאילנדים?

זאב ציגלברג: כן.

זאב ציגלברג: זה כמו משקאות האנרגיה, בשבילם זה אותו דבר.

זאב ציגלברג: זה סם שיש בו כ- 20% אקסטזי.

אהוד וולף: איזה 20%, יש בו פחות מ- 2%.

אהוד וולף: זה סם לכל דבר.

אהוד וולף: אם מציינים את זה מדובר בסם מטאמפטמין.

אהוד וולף: זה הסם השני בנפיצותו במרכז אירופה, בחלקים של מה שנקרא מזרח אירופה, רומניה, צ'כיה, סלובקיה ועוד.

אהוד וולף: גם בארצות הברית וגם במשולש הזהב.

אהוד וולף: כאן המזרח התיכון נקי ממטאמפטמין למעט העובדים הזרים התאילנדים.

יואל חסון: נוהגים כל פרמטר להשוות ל- OECD איפה אנחנו בנושא הזה?

יואל חסון: איפה אנחנו נמצאים אם אתה עושה את חשיפה לסמים, כניסת סמים, תפיסות – כל הפרמטרים הרלוונטיים?

יואל חסון: אתה יודע?

אהוד וולף: אני לא יודע להגיד לגבי תפיסות, אני יודע להגיד מבחינת זיהוי החומרים.

אהוד וולף: אנחנו די דומים לאירופה בסך הכל.

אהוד וולף: מבחינת הפרופיל - - -

גלעד נתן: יש לכם מספיק אנשים, יש לכם מספיק כלבים?

גלעד נתן: למה אתם לא מוסיפים צרכים?

זאב ציגלברג: אנחנו מוסיפים צרכים שונים אבל לצערי אנחנו מוסיפים אותם ברמה התיאורטית.

זאב ציגלברג: שוב, כמובן אתה הייתה בביקור ואתה יודע שכלבי סמים אין לנו מספיק.

זאב ציגלברג: הבעיה פחות ברכישת כלבי סמים מאשר קבלת תקנים למובילי כלבים, לכלבנים עצמם.

זאב ציגלברג: כלב זה כסף וזה אומנם הרבה כסף.

זאב ציגלברג: אנחנו שולחים את הכלבנים שלנו לארצות הברית למכללה של המכס האמריקאי.

זאב ציגלברג: זו מכללה ואני לא מגזים, עושים קורס של שנים עשר שבועות בארצות הברית.

טלב אלסאנע: את הכלבים רוכשים שם?

זאב ציגלברג: את הכלבים אנחנו מקבלים/קונים מהם, זה קורס של שנים עשר שבועות, זה קורס מקצועי ארוך וממש ממצה.

זאב ציגלברג: אנחנו עובדים בשיטה האמריקאית.

יואל חסון: איפה הם מטופלים?

זאב ציגלברג: אצלנו.

זאב ציגלברג: הם מטופלים ושמורים אצלנו ברמה האמריקאית.

טלב אלסאנע: יש אחוז טעות לכלבים?

זאב ציגלברג: יש אחוזי טעות לכלבים וזה בדרך כלל טעות מעבר.

זאב ציגלברג: כלומר היו הרבה תפיסות - - -

טלב אלסאנע: מצרפים חומרים שאינם סם?

זאב ציגלברג: לא.

זאב ציגלברג: לא.

זאב ציגלברג: לא.

זאב ציגלברג: כלב יכול להפריד עד 21 סוגי ריחות ולא איכפת לו בכלל אם תכניס לשם פלפל, חרדל וכל מיני שטויות שאנשים שמים בתקווה שהכל לא יזוהה.

זאב ציגלברג: היו תפיסות כאלה בעבר כולל בדואר דיפלומטי למשל כשנתת את התיק לחבר שלך להודו והוא עישן סמים וחזר ואין סמים בתיק, כלומר זה היה על יד סם הכלב עדיין יזהה.

זאב ציגלברג: זאת אומרת שאין לו ווליום של רגישות.

זאב ציגלברג: אבל אין בדרך כלל טעויות של כלבים שלא מזהים סמים.

זאב ציגלברג: שוב זה נושא מקצועי.

זאב ציגלברג: הוועדה הייתה בנמל תעופה בן גוריון לא פעם, ואתה כמובן מוזמן בת שבע פנחסוב תדאג ואנחנו נארח.

טלב אלסאנע: נציג משרד האוצר בבקשה.

יאיר אידר: אם זה בסדר אני אשמח להציג אחר כך.

טלב אלסאנע: נציג הרשות הלאומית למלחמה בסמים ואלכוהול בבקשה.

יאיר גלר: תודה.

יאיר גלר: ראשית ברכותיי למינוי.

יאיר גלר: דיברנו גם בשבוע שעבר בכנס שהיה עם משרד החינוך כאן באודיטוריום.

יאיר גלר: בכניסתך לתפקיד למרות שהיית כבר בעבר אני בטוח שיש הרבה נושאים חדשים שתלמד.

יאיר גלר: ברשותך אני קודם אענה לחבר הכנסת יואל חסון על מנת להבהיר.

יאיר גלר: מצבנו לעומת העולם המערבי וגם ביחס לארצות הברית הוא כזה שהאחוזים הם די דומים.

יאיר גלר: אבל בעוד שבשנים האחרונות בארצות הברית ומערב אירופה יש עליה במספר המשתמשים בסמים וגם בשינוי סוגי הסמים, הרי בישראל יש גם יציבות ואפילו ירידה קלה.

יאיר גלר: אבל יש לנו עליה קשה מאוד בצריכת אלכוהול.

יאיר גלר: מבחינתנו אלכוהול הוא סם עם כל - - -

טלב אלסאנע: אני מבין שהעניין של הירידה זה עניין של החשיפה.

טלב אלסאנע: זו פונקציה של חשיפה וגם הסקרים.

יאיר גלר: כן.

יאיר גלר: אבל כאמור יש לנו שתי בעיות.

יאיר גלר: הבעיה הראשונה באלכוהול ועל כך הממשלה והכנסת נתנו את דעתם בהרבה מאוד פעילויות ובחקיקות עליהן אני בהמשך ארחיב את הדיבור.

יאיר גלר: הבעיה השנייה הם אותם סמי פיצוציות וחומרים בפיצוציות.

יאיר גלר: כלומר לא רק אותם סמי "חגיגת" והסוגים האלה שאולי ארחיב עליהם.

יאיר גלר: גם בנושא של הנדיפים כמו טיפקס ודבק מגע, אדי דלק, ואותם חומרים שאתה יכול להשיג כמעט בכל חנות וכל מרכול.

יאיר גלר: כמו שציין דוקטור אהוד וולף אתה לא יכול לעצור את מדינת ישראל ואתה לא תעצור מחר מכירה של דבק מגע ברשת "אייס".

יאיר גלר: זה נשמע הזוי על פניו.

יאיר גלר: בכיוון הזה אתה בכלל צריך לעבוד בערוץ של מניעה, של הסברה, של הורה שיפקח עין כדי שהילד לא ייקח את הטיפקס ויעשה בו שימוש במקום למחוק את האות המיותרת.

יאיר גלר: או שימוש של סם כזה או אחר בצורת שקית, ואולי על זה נרחיב במקום אחר.

יאיר גלר: עוד דבר אחד אני חייב להשלים בנושא שלך.

יאיר גלר: יש הרבה מאוד תאונות דרכים מעבר לכך שאין כמעט מערכת נתונים מסודרת שמגיעה לרשויות שצריכות לטפל בכך.

יאיר גלר: יש הרבה תאונות של נ.ב.

יאיר גלר: - נזק בלבד, שמחליפים פרטים.

יאיר גלר: הנהגים מחליפים פרטים האחד עם השני, אנחנו מדברים כאן על אחוזים מאוד מאוד ניכרים.

יאיר גלר: מעבר להחלפת פרטים אין לך צל של מושג האם זה כתוצאה משימוש בסמים, אלכוהול או מכל מיני סיבות אחרות.

יאיר גלר: חברות הביטוח רק בודקות מי לא נסע בעצור ומי עקף בפס לבן או דברים מהסוג הזה.

יאיר גלר: הן כמובן לא בודקות את הסיבות והן מעדיפות לסגור את העניין ביניהן ברמת הסכם כספי כזה או אחר ובכך לסגור את הסיפור.

יאיר גלר: זו לקונה אמיתית.

יאיר גלר: כלומר מספר התאונות עצום ומקור התאונה בדרך כלל בשימוש בסמים ובאלכוהול.

יאיר גלר: שוב, מכל הטעמים האפשריים לא נכנסים למהלך הזה.

יאיר גלר: הערה שלישית שאני חייב וגם כן עלה פה בדיון, בחקיקה לדעתי אין לי איתה בעיה מיוחדת.

יאיר גלר: יש לי בעיה עם בתי המשפט.

יאיר גלר: מתוך עשרה כתבי אישום בין שמונה לתשעה נסגרים בהסדרי טיעון במקום עשרים שנות מאסר או תשע עשרה - עשרים, זה נסגר בין שנתיים לשלוש שנות מאסר.

יאיר גלר: מתוך זה מורידים את השליש ואת המנהלי.

יואל חסון: יש לך הסבר לזה?

יאיר גלר: אלו בתי המשפט.

יאיר גלר: התובעים המשטרתיים, ואני אומר את זה כמעט מצטט את המפכ"ל הצפוי להיכנס, היכולת להתחיל לבנות כל תיק בראיות ובכל התהליך המשפטי הארוך והמסורבל דרוש הרבה יותר כוח אדם בעיקר, כוח אדם משפטי וכמובן תקציבים משפטיים אחרים של ראיות.

יאיר גלר: על זה יש סוג של הסכמה שאומר עדיף לסגור את העניין ברמה של הסדר טיעון.

טלב אלסאנע: לחץ בבתי המשפט ועומס.

טלב אלסאנע: אז בדרך כלל זוקפים לנאשם טובה שהואיל להודות.

יאיר גלר: סוחר סמים שהולך לשנתיים ברוטו, תתחיל להוריד מזה ותגיע לנטו של שנה או שנה ומשהו.

יאיר גלר: תבין שלמעשה אין כאן הרתעה משמעותית כי הרווחים הם במיליארדי שקלים.

יאיר גלר: כולנו מכירים את המחירים.

יאיר גלר: יש לנו כאן בעיה מאוד מאוד רצינית.

יאיר גלר: אני יכול לומר שגם המפכ"ל הנוכחי וגם המפכ"ל הבא מזהים את זה כבעיה מאוד מאוד רצינית.

יאיר גלר: יש גם את העניין של א.ת – אי תביעה, לגבי הצעירים שנתפסים.

יאיר גלר: אנחנו יודעים שלמעלה מ- 20,000 תיקים היו יכולים להיפתח בפוטנציאל מדי שנה.

יאיר גלר: הם לא נפתחים ראשית מהרצון לא לפגוע בנער, אני מסכים עם זה לחלוטין, כלומר לא לפגוע בו הן בגיוס לצבא או במקום העבודה - - -

טלב אלסאנע: זה לא מופיע בכל הרישומים?

טלב אלסאנע: זה הפעם הראשונה, השנייה או השלישית?

יאיר גלר: אני לא יודע איך זה במשטרה.

יאיר גלר: וזה בפעם הראשונה.

גלעד נתן: על סחר או על שימוש?

יאיר גלר: אני מדבר על שימוש.

יאיר גלר: כמובן מדובר על צעיר שמשתמש.

יאיר גלר: על סחר הסברתי את הבעיה שסוחרים נמצאים איתנו ולא בבתי הסוהר.

יאיר גלר: בארצות הברית סוחר סמים מקבל פי שש, פי שבע, פי שמונה.

יאיר גלר: כאן הגישה מאוד מקלה.

יאיר גלר: שוב, מכל הטעמים של מערכת בתי המשפט הקורסת ומספר התיקים.

יאיר גלר: נאמר לנו גם מהבכיר יותר מפרקליטות המדינה "אם תוסיפו לנו 20,000 תיקים אתם ממוטטים את פרקליטות המדינה ואת בתי המשפט.

יאיר גלר: רק את זה עוד חסר לנו".

יאיר גלר: הם השתמשו במילה הזאת.

יאיר גלר: אבל אני אומר שבעניין הזה לפחות יש הצדקה כי מדובר בצעיר שאתה לא רוצה לפגוע בעתידו.

יאיר גלר: אתה מעדיף ללכת לגישה המקלה.

קריאה: בפעם הראשונה.

יאיר גלר: בפעם הראשונה בהחלט.

יאיר גלר: זה שימוש ולא סחר.

יאיר גלר: לגבי הסחר אני אומר דברים בדוקים, יש בעיה.

יאיר גלר: כמה מילים לגבי הנתונים, אנחנו יודעים שכיום יש בין 300,000 ל- 320,000 משתמשים במדינת ישראל.

יאיר גלר: אבל חשוב לנו ביותר הוא אותו גוף מרכזי של בני הנוער המשתמשים, כאן אנחנו מדברים על כ- 60,000 בני נוער.

יאיר גלר: לגביהם אנחנו מדברים על גילאי 12 עד 18.

יאיר גלר: הגילאים אגב הם מאוד מאוד צעירים.

יאיר גלר: אנחנו מתחילים אגב לראות את השימוש כבר בגילאי 12 וה- 13 עם סמים.

יאיר גלר: לגבי אלכוהול זה עוד יותר מוקדם, בגילאים של 10, 11 משום שכאן מדובר גם על נגישות בבית.

יאיר גלר: להרבה מאוד משפחות במדינת ישראל, אני לא מדבר כרגע על מוסלמים, אבל כמובן לכל האחרים יש בבית.

יאיר גלר: ההורים והקהילה הרבה פעמים שותפים, גם אם הם לא שותפים במוטיבציה אבל אין ספק שהם שותפים בכך שהחומר - הסם הזה שנקרא אלכוהול, נמצא בבית.

יאיר גלר: ההורה בסופי שבוע או בחגים אומר לילד בוא תשתה איתי.

יאיר גלר: לא מדובר כאן על איזו בעיה.

יאיר גלר: אנחנו מדברים על בעיה ברמה אחרת של מודעות ציבורית, של אווירה ציבורית שיוצרת סוג של מענה שנזקק בכיוונים אחרים לחלוטין.

יואל חסון: בדקתם מה השתנה בשנים האחרונות שיש פתאום עליה כזאת גדולה בשימוש?

יאיר גלר: הנגישות.

יאיר גלר: הנגישות, הנגישות, שלוש פעמים נגישות.

יאיר גלר: יש היום קרוב ל- 3,000 פיצוציות במדינת ישראל.

יאיר גלר: אם פעם בתי המסחר היו בשעה 18:00, 19:00, 20:00 סוגרים את השערים פלוס איזה סוג של פיקוח על המכירה, הרי היום כל אחד יכול לגשת לכל פיצוציה ולקנות.

יאיר גלר: נכון שיש היום בעקבות החקיקה שהייתה בחודשים האחרונים לבעל פיצוציה יש סוג של חשש.

יאיר גלר: משום שאם הוא ימכור לילד פחות מגיל 18 גם אם הוא לא בדק תעודת זהות הוא אשם לכל דבר ועניין.

יאיר גלר: יש כמובן את המכירה משעה 23:00 שגם היא מהווה איזה מחסום.

יאיר גלר: יש את איסור השתייה בפארקים, גנים ציבוריים או בחופי הים שגם זה מהווה מענה.

יאיר גלר: יש את הסמכויות של השוטר - - -

קריאה: מרגישים שינוי?

יאיר גלר: חד משמעית.

יאיר גלר: יש נתונים.

יאיר גלר: נתנו חצי שזה תקופת מינימום לתקופת מחקר סקר.

יאיר גלר: אנחנו נכנסים בחודשים הקרובים לסקרים, אבל מתוך כל הפגישות עם בעלי הפיצוציות, כי אליהם אנחנו הולכים בלילות ומשתפים פעולה ברמת מידע.

יאיר גלר: המפגש האחרון שלי היה עם שלושה בעלי פיצוציות באילת לפני שבועיים.

יאיר גלר: הם מדברים שם על ירידה בהקיפי מכירה של קרוב ל- 50% באלכוהול, קרוב ל- 50%, אמיתי באילת.

יאיר גלר: זה שיא הצריכה, אחוז גבוה מאוד.

יאיר גלר: כלומר לחוקים האלה ולסמכויות של השוטרים לשפוך את המשקה יש בהחלט אפקט מאוד מאוד משמעותי.

יאיר גלר: תוסיף לזה את הקנסות, תוסיף לזה הרבה מצלמות שמותקנות בהרבה פיצוציות והמשטרה לוקחת את הסרטים האלה.

יאיר גלר: דיברה אושרת אוראל על ארבעה מבצעי פיצוציות אבל אלה ארבעה ארציים.

יאיר גלר: יש עשרות מבצעים כל הזמן שרצים, כי המפכ"ל גם היוצא וגם הבא נתנו לזה עדיפות מרבית.

יאיר גלר: אני בטוח שכשהם ישבו פה לא היה נוח לדבר ליד כל התלמידים, אתם תשמעו נתונים הרבה יותר מאסיביים מבחינת האכיפה.

יאיר גלר: בהחלט המשטרה לוקחת את זה כיעד מאוד מאוד מרכזי, וחשוב גם להגיד את זה.

יאיר גלר: דיברת על חקיקה.

יאיר גלר: מרכז השלטון המקומי, אנחנו חייבים ללכת איתו לתיאום.

יאיר גלר: הוא פרטנר מאוד מרכזי במערכת הזאת.

יאיר גלר: הם חייבים לשתף פעולה.

יאיר גלר: מה שקרה בוועדת שרים לחקיקה לפני מספר חודשים, לטעמנו זה היה שגוי.

יאיר גלר: אנחנו סבורים שהצעת החוק הייתה מצוינת, היא כמובן עדיין קיימת, הצעה שאומרת שבכל עיר ובכל רשות שיש בה למעלה מ- 50,000 תושבים תהייה בה תחנה לחלוקת מתדון, על כל המשמעויות הנגזרות מכך.

יאיר גלר: יש לזה בהחלט חשיבות רבה משום שבהרבה פעמים בתודעה הציבורית במקומות האלה, אני לא רוצה לדבר על חיריה, אבל גם היום כשאתה נוסע לעכו זה מעבר לבית העלמין, או כשאתה נוסע לבית שאן שם אותה תחנה נמצאת בשדות.

יאיר גלר: תחנה שעושה את עבודתה מצוין אבל כל הגישה הציבורית היא שמי שצורך מתדון הוא אדם שלא ראוי שיהיה במקומותינו בחברה.

יאיר גלר: את זה יש לדעתי יש טעם לשנות.

יאיר גלר: לא ראוי לחברה מתקדמת שכך ינהגו באנשים האלה.

יאיר גלר: דיברתם גם על טיפול בכפיה.

טלב אלסאנע: זה מסר כפול.

טלב אלסאנע: אתה רוצה להעביר מסר בחברה שהשימוש בסמים הוא דבר פסול ומצד שני זה אדם שאנחנו צריכים לקבל ולחבק אותו.

יאיר גלר: את המטופלים במתדון.

יאיר גלר: אני מדבר על מתדון וסובוטקס.

יאיר גלר: אלו אנשים שיכולים לתפקד ללא שום בעיה בחברה.

יאיר גלר: כ- 20% או 30% מהם גם מתפקדים, עובדים, בעלי משפחות, לומדים, בהחלט כן.

יאיר גלר: לגביהם אני חושב שיש צורך בשינוי התייחסות.

יאיר גלר: למשל אתה יכול לקחת כדוגמה, נפתח מרכז בתל אביב שהוא היום מספר אחת בעולם.

יאיר גלר: מרכז אביב ברחוב הרכבת, אני מניח שבחודשים הקרובים נזכה לארח אותך שם.

יאיר גלר: הוא נותן את כל הפונקציות האפשריות, כלומר גם למטופלים בסובוטקס ומתדון גם באמצעות מועדון חברתי שפועל וגם יש היום חלק גדול שמטופלים בכיוון של השמה תעסוקתית.

יאיר גלר: כלומר בא ראש עיריית תל אביב והסכים לעניין הזה.

יאיר גלר: יש אומרים "אצלי בתוך בית ספרי", וסיפרה את זה דוקטור פאולה רושקה שגם ממקומות אחרים באים לשם לקבל טיפול.

יאיר גלר: עיריית תל אביב מטבע הדברים לא אוהבת את הזרים האלה, זרים במרכאות כי הם אזרחי המדינה לכל דבר ועניין.

יאיר גלר: אבל היא נותנת להם את המענה והם לא זורקים אותם מהמקום.

יאיר גלר: יש היום מאות אנשים שמגיעים בוקר בוקר ומקבלים את הטיפול כולל טיפול חברתי.

יאיר גלר: אני אומר שלפחות ביעדים שלנו, של משרד הרווחה ומשרד הבריאות שהם המובילים והשותפים המרכזיים, כל הנושא של שיקום תעסוקתי מתבצע במקום הזה.

יאיר גלר: זה דגם שאם הייתי יכול לבקש מכל ראשי הערים לפחות לנסות להתכוון לדגם מהסוג הזה.

יאיר גלר: אני חושב שמדינת ישראל הייתה נשכרת בהרבה מאוד מובנים.

טלב אלסאנע: מי מתקצב את המבנה?

יאיר גלר: גם משרד הבריאות, גם משרד הרווחה.

טלב אלסאנע: זה מרכז משולב שמעבר לטיפול תרופתי הוא נותן שירות נוסף.

טלב אלסאנע: יש נכונות להקים מרכזים דומים בערים אחרות בארץ?

יאיר גלר: קשה מאוד.

יאיר גלר: לא עלויות אלא קודם כל הסכמות של ראשי ערים.

יאיר גלר: אני אומר את זה באופן הפשוט ביותר, אם ראש עיר רוצה זה יקום.

יאיר גלר: למדנו את זה בכל מקום.

יאיר גלר: איפה שמצאנו ראש עיר שרוצה ומקדם את המהלך עשינו את זה.

יאיר גלר: אני אתן לדוגמה את נהריה.

יאיר גלר: בנהריה הייתה חלוקת מתדון בושה וחרפה למדינת ישראל, בושה וחרפה זה הביטוי הכי עדין שאני יכול למצוא.

יאיר גלר: שנים על שנים אנשים היו ללא קורת גג, היו באים ועומדים שעות.

יאיר גלר: הייתה מגיעה איזו ניידת ומחלקת להם.

יאיר גלר: סליחה על הביטוי, את צרכיהם הם היו עושים שם במקום הזה, זה היה אזור תעשייתי.

יאיר גלר: ג'קי סבג ביום כניסתו לתפקיד, אני חושב שביום הראשון הסכים לתת 50%, אנחנו נתנו עוד 50% וראה איזה פלא הוקם מבנה ראוי וטוב בעלות זניחה של עשרות אלפי שקלים וכל המקום נראה אחרת.

יאיר גלר: כל זאת כי ראש העיר קם ואמר אני רוצה.

יאיר גלר: הפחד מאותם מטופלים, אני חושב שהוא קודם כל לא נכון לחלוטין, צריך גם להבין שהם אזרחים שזכאים לכבוד ולגישה הומאנית, סליחה על הביטוי, לא, מי אתה לך לכל הרוחות.

יאיר גלר: את הגישה הזאת אני חושב שניתן לשנות.

יאיר גלר: אנחנו הולכים למרכז השלטון המקומי בעוד מספר שבועות יחד עם פרקליט מחוז חיפה שיצטרף לעניין.

יאיר גלר: הוא בא עם רצון של מוטיבציה ויוזמות של מספר חוקים חדשים.

יאיר גלר: אני מאוד מקווה שנצליח לעשות את זה.

יאיר גלר: כאן אני אזדקק לסיוע שלך באופן אישי, של הוועדה, של הכנסת משום שבשנה האחרונה הכנסת סייעה לנו מאוד בנושא החקיקה בכלל ובחקיקת אלכוהול בפרט.

יאיר גלר: אני חושב שמה שעשה שינוי דרמטי בכל הגישה ובכל ההתייחסות, שהכנסת וחברי הכנסת בכל במה באו, הבינו ודיברו על כך שיש היום סכנה משמעותית, אולי במלה סכנה אני מגזים, אבל בהחלט יש תרבות קלוקלת של צריכת אלכוהול, אני לא מדבר צריכת סמים.

יאיר גלר: בנוגע לצריכת סמים החוק סוגר את זה מכל הכיוונים האפשריים מעבר לאותן תוספות שאהוד וולף דיבר ושאנחנו מנסים לקדם.

יאיר גלר: יש כאן דוגמא לאותם חומרים שדובר עליהם, "סבבה" "מבסוטון" וכל אותם זבלים שעוד מעט יצאו - - -

טלב אלסאנע: אלו סמים?

יאיר גלר: אלו סמים.

יאיר גלר: עדיין לא מוגדרים.

אהוד וולף: מבחינת ההשפעה שלהם הם סמים.

יאיר גלר: בעוד מספר שבועות אם התהליך הזה באמת יתקדם, כעת זה במשרד המשפטים שמנסחים.

טלב אלסאנע: הכל בעישון?

יאיר גלר: הכל כן.

יאיר גלר: בדרך כלל הכל לעישון ויש גם לחליטה אבל הרוב זה בהחלט שימוש בעישון.

יאיר גלר: אני לא ארחיב בסקירה ארוכה.

יאיר גלר: אני מקווה שתהייה אורחנו ואני מזמין אותך לבוא ולשמוע את הדברים בהרחבה.

יאיר גלר: אבל אגע בכמה נקודות קריטיות.

יאיר גלר: בחודש נובמבר, דצמבר 2009 גובשה תכנית לאומית למלחמה באלכוהול.

יאיר גלר: חלקה מתבצע וחלק יותר בעייתי מטעמים תקציביים בעיקר.

יאיר גלר: יש לנו - - -

טלב אלסאנע: מי השותפים?

יאיר גלר: השותפים הם בעיקר כל היושבים כאן מסביב לשולחן.

יאיר גלר: הוגשה תכנית עם משרד החינוך, הרווחה, הבריאות, משטרת ישראל - - -

טלב אלסאנע: מי המוביל?

יאיר גלר: המוביל זה אנחנו, אנחנו מובילים ומתכללים את זה.

יאיר גלר: כמובן שיש הרבה מאוד פעולות שעושה משרד הבריאות או משרד הרווחה.

יאיר גלר: למשל הוזכרו כאן מרכזי האיתור ודברים מהסוג שאת זה בונה כבר משרד הרווחה.

יאיר גלר: כמובן בתקציבים שאמורים להיום מאוגמים דרך התכנית הזאת.

יאיר גלר: יש קושי לא פשוט בישומה.

יאיר גלר: המשרדים והגופים עושים את הדברים כאשר מדובר בפעילות של אותו משרד או אותו גוף.

יאיר גלר: יש קושי כשמדובר בהקצאות תקציבים אחרים.

יאיר גלר: נבנתה שם מתכונת תקציבית כמעט בלתי אפשרית של התחייבות של חשב הלוך וחזור.

יאיר גלר: משהו מאוד מאוד מוזר.

יאיר גלר: אני לא ארחיב בעניין.

יאיר גלר: אני אומר שחלק מהדברים מתבצע והרבה מאוד, משרד החינוך עושה כאן הרבה מאוד פעילות.

יאיר גלר: יש וועדה שמתכנסת אחת למספר חודשים במשרד לבטחון פנים שם נסקרות הפעולות.

יאיר גלר: אני אומר שבסך הכל הדברים מתבצעים אבל יש עוד שלא מתקיימים ועליהם בהחלט ניתן את הדעת.

יאיר גלר: דיברנו על שינוי האווירה הציבורית, הטמעת החוקים החדשים.

יאיר גלר: אותם חוקי אלכוהול שגם הצטרפו אליהם חוקים נגד פרסום, של חבר הכנסת דני דנון שבשבוע שעבר עבר בוועדת שרים לחקיקה, כמובן בתמיכתו המלאה של השר לבטחון פנים, גם זה התקדם.

יאיר גלר: יש לנו גם סוג של הסכמות שאנחנו עומדים לבצע עם מועצת העיתונות.

יאיר גלר: השופטת דליה דורנר ב-14 בפברואר מכנסת את כל כלי התקשורת המובילים במדינת ישראל יחד איתנו.

יאיר גלר: שם ננסה ליצור תקנון אתי – תקנון של הסכמות.

יאיר גלר: משום שלמדנו שלא כל דבר אתה יכול לעשות בחקיקה של איזה גודל שטח פרסום יהיה פעם בשבוע בעיתון כזה או אחר - שזה הרבה יותר מסובך.

יאיר גלר: לטעמנו היה יותר קל ונכון להתחיל בשלב ההסכמות.

יאיר גלר: אמרה לנו השופטת דליה דורנר במפורש שאם אנחנו הולכים לחקיקה "אל תבואו אלינו, אם אתם באים ברצון ובהסכמות אני אתכם ואני אסייע לכם בעניין הזה".

יאיר גלר: אני מניח שגם כלי התקשורת האחרים יסייעו.

יאיר גלר: אני אומר שלמרות שיש אי הסכמות וראוי שנאמר את זה כאן.

יאיר גלר: למשל משרד הבריאות טוען שרק בחקיקה.

יאיר גלר: הוא אומר "חברים יקרים, הסכמות זה נחמד, אתיקה זה נחמד, תקנון זה נחמד.

יאיר גלר: לא מכירים את הסיפור הזה.

יאיר גלר: אני רוצה חקיקה, אני רוצה בומבה בראש" למה?

יאיר גלר: – "עורך עיתון או המנהל הכללי של עיתון שאומר כן מבצע לא מבצע ואם תתחיל לשחק איתו במה עשית ולא עשית זה לא יעבוד.

יאיר גלר: יש חוק אותו אני מכיר.

יאיר גלר: " כאמור משרד הבריאות הוביל את המהלך הזה בוועדת שרים לחקיקה, שוב, בהסכמתנו כי בסך הכל גם אנחנו רוצים בפרסום.

יאיר גלר: אבל אם יהיה ניתן קודם כניסתו של החוק לתוקף להגיע להסכמות אני חושב שכולם יברכו על המהלך.

יאיר גלר: יש לפעמים גם הרבה מחלוקות אצלנו בתוך הבית.

יאיר גלר: יש מחלוקות ולא תמיד כולם מסכימים על המדיניות ועל הדרך, אבל בסך הכל מוצאים איזה שביל די רחב שהולכים לאורו.

יאיר גלר: אתרי אינטרנט - כמובן היום זה אחד מהדברים המרכזים שאנחנו עושים.

יאיר גלר: אני לא ארחיב.

יאיר גלר: אבל אני אדבר על עוד בעיה לא פשוטה.

יאיר גלר: מספר הרב ביותר של צרכני סמים נמצא דווקא בקיבוצים.

יאיר גלר: אנחנו יודעים על כ- 40% שהם משתמשים בסמים ואני מדבר על צעירים בעיקר.

יאיר גלר: זה מתוך המחקרים שלנו.

יאיר גלר: זה כמובן מסך האוכלוסייה באחוזים.

יאיר גלר: מספר שתיים, האוניברסיטאות.

יאיר גלר: כשליש מהסטודנטים אנחנו יודעים שהם צרכני סמים.

טלב אלסאנע: יש הבדלים בין בנים לבנות?

יאיר גלר: כמעט ולא.

טלב אלסאנע: בין ערבים ליהודים?

יאיר גלר: גם לא הרבה.

יאיר גלר: יש רק בנות אצל המוסלמים, שם יש הרבה פחות.

יאיר גלר: אצל הבנים זה כמעט זהה לחלוטין.

יאיר גלר: על הבנות מדובר על כ- 3%, 3.5% באלכוהול לעומת בנות במגזר הלא מוסלמי, שמדברים על כ- 19% לפחות.

יאיר גלר: כלומר מטעמים שאתה יכול להשכיל אותנו, אני מניח שאתה מכיר את החברה ואת התרבות הרבה יותר טוב.

יאיר גלר: הבנות המוסלמיות לא משתמשות באלכוהול.

טלב אלסאנע: ה- 40% בקיבוצים זה צרכני סמים או אלכוהול?

יאיר גלר: סמים.

יאיר גלר: בעיקר סמים ולדעתי באלכוהול המצב הרבה יותר גרוע.

יאיר גלר: אין שיתוף פעולה יוצא מהכלל עם - - -

טלב אלסאנע: מה הממוצע הארצי?

יאיר גלר: היום אנחנו מדברים שמכלל האוכלוסייה יש כ- 15,000 מכורים שזה 0.2% בערך במדינת ישראל, מכורים מוכרים.

יאיר גלר: אני מניח שאיריס פלורנטין ממשרד הרווחה תוכל למסור נתונים.

יאיר גלר: יש גם כאלה שלא משתפים פעולה.

יאיר גלר: כחצי כן משתפים פעולה במובן שהם מוכרים למערכות הרווחה, או מטופלים או מוכרים ברמה כזאת או אחרת.

יאיר גלר: יש היום גם תחנות שמחליפים בהן את המזרקים.

יאיר גלר: היום יש חמש תחנות כאלה וגם כאן הייתה התקדמות מאוד משמעותית.

יאיר גלר: אני רוצה לומר ואני יכול לדבר כי היום הוא לא ראש עיר, הגענו לבאר שבע באוקטובר 2009 חודש לפי הבחירות לרשויות המקומיות, אומר לנו ראש עיר מאוד מכובד שגם היה מפכ"ל "אצלי אין את הבעיה".

יאיר גלר: ואני יושב עם הרשימות.

יאיר גלר: ולאחר שהוא סיים את תפקידו פתחנו שם תחנה להחלפת מזרקים שעובדת ומתפקדת.

יאיר גלר: זו דוגמה של רצון ורתיעה מנגיעה.

יאיר גלר: "עזוב אותי ממכורים ונרקומנים, אצלי אין".

יאיר גלר: יש גם היום שר מאותה עיר שגם אצלו באוניברסיטה הוא אמר "אצלי אין את הבעיה" כאשר ידענו שאוניברסיטת בן גוריון הובילה בעניין הזה.

יאיר גלר: היום אגב הוא מתייחס לזה שונה לחלוטין ולא רק שהוא נותן כתף הוא אפילו יוזם מאוד מרכזי.

טלב אלסאנע: כשיש לכם נתונים לגבי הקיבוצים או המוסדות, הקמפיין מותאם?

יאיר גלר: בהחלט.

יאיר גלר: לגבי האוניברסיטאות הפעלנו כבר השנה חמישה רכזים שהכנסנו בשנת 2010.

יאיר גלר: אנחנו כמובן מספקים להם את כל חומרי ההסברה.

טלב אלסאנע: מה הפעילות שאתם מובילים באוניברסיטאות?

יאיר גלר: היום רכז מקבל מאיתנו משכורת וזו בעיקר לפעילות הסברה, חלוקת חומרי הסברה, כנסים בתוך האוניברסיטאות.

יאיר גלר: נותנים להם מידע על נזקים.

יאיר גלר: סטודנט הוא בדרך כלל אדם בוגר, הוא רציונאלי ומבין איזה נזק הוא גורם.

יאיר גלר: גם אם יש כאלה שחושבים שאם הוא לוקח משהו לפני בחינה והוא ירגיש יותר טוב ויותר חד.

יאיר גלר: אנחנו שומעים את הסיפורים האלה אבל מדובר על משהו שהוא יותר שוטף, הרבה יותר רציף ולא רק ערב הבחינה שהוא לוקח את הקוק.

יאיר גלר: אנחנו מדברים על משהו הרבה יותר.

יאיר גלר: הפעילות היא בעיקר חשיפה למידע.

יאיר גלר: השנה נהייה בעוד חמש אוניברסיטאות.

יאיר גלר: בסך הכל יש שיתוף פעולה יפה עם המנהיגות שלהם.

יאיר גלר: אבל לשנות תרבות באוניברסיטה או בקיבוץ זה כבר מערכת מאוד מאוד מסובכת ועם המשאבים הלא רבים אנחנו מעדיפים להתמקד בנוער ועם ההורים.

יאיר גלר: שני כיוונים נוספים, השנה אנחנו נכנסים לפנימיות.

יאיר גלר: שם זיהינו בעיה.

יאיר גלר: הפנימיות מורכבות בדרך כלל משלוש אוכלוסיות של נוער יותר חלש או מנותק מהרבה סיבות חברתיות.

יאיר גלר: לא כאן המקום להרחיב.

יאיר גלר: יש לנו שם גם אוכלוסייה מחבר העמים לשעבר ואוכלוסייה מבני העדה האתיופית.

יאיר גלר: שם יש בהחלט שימוש יתר.

יאיר גלר: הפנימיות השנה בשיתוף פעולה.

יאיר גלר: עם משרד החינוך נכנסנו בהרבה יותר פעילות וזה בהחלט גם יעד לשנת 2010.

יאיר גלר: אותו דבר גם עם המתנ"סים.

יאיר גלר: אבל המתנ"סים זה שם קוד לחינוך הלא פורמאלי.

יאיר גלר: חינוך בלתי פורמאלי, אומר תמיד שר החינוך וגם שרים אחרים לתת יותר לחינוך בלתי פורמאלי אלטרנטיבות ואז החבר'ה ישתמשו בפחות סמים ותהייה פחות אלימות.

יאיר גלר: אין ספק שהחינוך הוא מרכיב מאוד מאוד מרכזי.

יאיר גלר: אנחנו כמובן משתדלים להגיע לכל מקום.

יאיר גלר: אני כבר אומר שאנחנו לא מצליחים להגיע.

יאיר גלר: היום יש לנו כ- 100 איש בשטח.

טלב אלסאנע: מה התרומה של החינוך הבלתי פורמאלי?

יאיר גלר: מאוד מאוד חשובה.

יאיר גלר: אגב השר והמנהל הכללי שלו כמובן באופן טבעי יגידו את אותו דבר.

יאיר גלר: הוא גם אומר "התקציב של החברה למתנ"סים הוא 100 מיליון שקל והלוואי והייתי יכול לתת להם 200 מיליון".

יאיר גלר: אני חושב שהוא אמר את זה כאן בחדר לפני כשנה.

יאיר גלר: החינוך הבלתי פורמאלי ובפנימיות הוא גם כן מאוד משמעותי.

יאיר גלר: השנה ננסה ללכת הרבה יותר על תנועות נוער, היינו כבר השנה בפיילוט בחמש תנועות.

יאיר גלר: פיילוט שהתחיל בחג החנוכה בסמינרים ופעילות.

יאיר גלר: גם שם למדנו - - -

טלב אלסאנע: מה למדתם מתנועות הנוער?

יאיר גלר: ה-שאלה.

יאיר גלר: כשאתה תדבר אל הצעיר שישב פה, זה רק מסקרן אותו אבל הוא לא יתייחס אליך.

יאיר גלר: הוא לא מתייחס למורה, הוא לא מתייחס למבוגר בכלל.

יאיר גלר: הוא לא מתייחס לראש העיר שלו, הוא מתייחס לחבר שלו.

יאיר גלר: על פי כל המחקרים, כאשר יש בעיית סמים הילד, הנער או הנערה פונים לחבר.

יאיר גלר: כאשר החבר לא נותן לו את המענה הנכון, או שהוא לא רוצה לפנות אליו מכל מיני סיבות הוא הולך אל אבא אימא.

יאיר גלר: כאן זה נעצר.

יאיר גלר: אלו שני גורמי המניעה המרכזיים.

יאיר גלר: הוא בוודאי לא ילך למשטרה, הוא לא מקשיב לשוטר שבא אליו לבית הספר- מבחינתו הוא אדם שלא קיים.

יאיר גלר: הוא לא מתייחס למורה והוא לא מתייחס ליועץ בית הספר.

יאיר גלר: הם מתייחסים לחברים או לאנשים שמדברים אליהם בגובה העיניים.

יאיר גלר: על כן משרד החינוך מוביל כאן את המהלך ואנחנו שותפים לעניין הזה להגיע גם למועצות התלמידים - התחלנו לעבוד עם מועצות התלמידים הארציות והמחוזיות, וגם עם תנועות הנוער.

יאיר גלר: יש שיתוף פעולה יוצא מהכלל.

יאיר גלר: אנחנו מלמדים את המדריכים, אנחנו לא מגיעים בדרך כלל ללקוח הקטן.

יאיר גלר: אנחנו לוקחים את המדריכים, את הרכזים, את המנהיגים של אותן תנועות נוער ומועצות תלמידים ולהם מעבירים את הסדנאות, מעבירים להם פעילויות איך להעביר את המסר.

יאיר גלר: אחרי זה אנחנו שותפים עם משרד החינוך בכתיבת אותם חומרי הסברה או בתכנים של אותן פעולות.

יאיר גלר: זה יכול להיות בשיחה עם הילדים, זה יכול להיות בהרצאת אורח.

יאיר גלר: יש סט שלם של פעולות הסברה ומניעה אבל בהחלט כאן זה המקום הכי מרכזי.

יאיר גלר: מי שדיבר על כך בחדר צדק.

יאיר גלר: מה שאתה מצליח לעשות לילד בגיל 13 זאת ההצלחה הגדולה.

יאיר גלר: כאשר בגיל 30 הוא מעשן את הג'וינט ביום שישי בערב הוא מעניין אבל אני לא אשקיע בו.

יאיר גלר: אני אשקיע הרבה יותר בילד בן ה- 14 – שם זו המניעה.

יאיר גלר: שם זו הצרה האמיתית.

יאיר גלר: אם אני מצליח למנוע ממנו בגיל 14 אולי הוא לא יגיע בגיל 30 להיות צרכן.

יאיר גלר: התחברנו גם לנושא של נח"ל קהילתי.

יאיר גלר: היום הרי אין כבר אותו נח"ל שנמצא בגבולות או בהיאחזויות.

יאיר גלר: היום זה במקומות שונים לחלוטין.

יאיר גלר: הם מתפקדים בתוך הערים.

יאיר גלר: העברנו להם הרבה פעולות בחודש דצמבר.

יאיר גלר: אותו דבר למורות חיילות, וזאת משום שמורות חיילות נמצאות במקומות החלשים יותר.

יאיר גלר: אנחנו יודעים ששם יש פוטנציאל לסכנת יתר.

יאיר גלר: שם אנחנו משקיעים יותר.

יאיר גלר: בנושא של טיפול ושיקום אני חושב שגם איריס פלורנטין וגם פאולה רושקה דיברו הרבה.

יאיר גלר: הוזכר כאן מכרז המתדון – מבחינתנו הוא קריטי.

יאיר גלר: אני אגיד שישראל נתפסת מאוד מאוד מתקדמת בתחום הטיפול בסמים.

יאיר גלר: מכל העולם באים אלינו ואנחנו מארחים משלחות אין סוף, אנחנו נוסעים לחוץ לארץ.

יאיר גלר: אנחנו מאוד גאים במה שישראל עושה.

יאיר גלר: אנחנו לא מגיעים לכל מקום, אנחנו רחוקים עדיין מלהגיע לכל מקום.

יאיר גלר: האנשים שלנו נמצאים בין רבע לשליש מהרשויות המקומיות.

יאיר גלר: היינו רוצים יותר וזה יעד מרכזי.

יאיר גלר: המטה שלי לא גדל באדם אחד.

יאיר גלר: כל שקל שנכנס אלי הולך לכיוון הקהילה.

יאיר גלר: מיד עוד רכז במגזר הערבי ועוד רכז במגזר הרוסי, ועוד רכז במגזר האתיופי ועוד מתאם ברשויות שאותם הגדלנו ב- 10%.

יאיר גלר: כל שנה אנחנו מגדילים ב- 10%.

יאיר גלר: את המטה כמובן שאנחנו לא מגדילים באדם אחד.

יאיר גלר: זאת למעשה המטרה שלנו וזה הייעוד שלנו.

יאיר גלר: נכנסנו השנה הרבה מאוד למערכות שיקום.

יאיר גלר: גם כאן, ואיריס פלורנטין לא דיברה על זה הרבה, אנחנו רוצים להגיע להרבה יותר מערכות שיקום.

יאיר גלר: למדנו ששיקום תעסוקתי מוריד את הצרות.

יאיר גלר: ניתן לעשות את המכפלות, אנחנו הולכים בקרוב לראש אגף תקציבים תוך שבוע שבועיים, להסביר לו כמה אפשר למנוע.

יאיר גלר: אם הנזקים הם במיליארדים, אגב קל להוכיח את זה, בכל העולם אילו נתונים שנמצאים על השולחן.

יאיר גלר: גם במדינת ישראל החישוב הפוטנציאלי של הנזק נעשה.

יאיר גלר: כל אחד כזה שאתה תופס אותו בגיל צעיר ואחרי זה אתה מונע את האלימות ואת הפשע.

יאיר גלר: אלכוהול הוא גורם מספר אחד של אלימות במדינת ישראל ובכל העולם המערבי.

יאיר גלר: 70% ממקרי האלימות בעולם המערבי מקורם באלכוהול.

יאיר גלר: זה נתון בדוק, מוכר מכל הכיוונים האפשריים.

יאיר גלר: אני מקווה שנצליח להוכיח את זה לראש אגף תקציבים שיהיה איתנו.

יאיר גלר: כאן אני נוגע בשנייה אחת בתקציב, אבל זה מאוד מהותי.

יאיר גלר: היה רצון עז של השר לבטחון פנים להגדיל לנו את בסיס התקציב מ- 12 ל- 30 מיליון שקל.

יאיר גלר: הייתה התנגדות של האוצר.

יאיר גלר: אני מודה שאני עדיין לא מצליח להבין את הרציונל.

יאיר גלר: בסופו של דבר אנחנו נקבל את התקציב כפי שקיבלנו בשנה קודמת.

יאיר גלר: למה?

יאיר גלר: – כי דואגים לנו השר לבטחון פנים ומפלגת ישראל ביתנו שרואים את זה באמת כיעד מאוד מרכזי.

יאיר גלר: אני יודע שהאוצר לא רוצה להגדיל את בסיס התקציב, שוב מכל מיני טעמים שהוא יודע להסביר.

יאיר גלר: אני חושב שזה חשוב מאין כמוהו.

טלב אלסאנע: מבחינה כלכלית הכדאיות היא בהשקעה.

יאיר גלר: הכדאיות מוכחת מכל הכיוונים האפשריים.

טלב אלסאנע: מה ההיגיון מאחורי זה שלא מכוונים ולא נותנים?

יאיר גלר: אולי הוא יוכל להסביר, אני לא מצליח להסביר.

יאיר אידר: אני אנסה להסביר.

יאיר גלר: אנחנו נכנסנו השנה לנושא של "קנאביס רפואי" לצרכים רפואיים.

יאיר גלר: מוקמות היום שתי מערכות - - -

קריאה: על פי חוק זה מאושר.

יאיר גלר: כן.

יאיר גלר: יש עם זה כמה בעיות אבל בסך הכל העסק עובד.

יאיר גלר: מה שהתחיל עם 50 מטופלים היום אנחנו מדברים כבר על 5,000.

יאיר גלר: גם את זה צריך למנוע.

יאיר גלר: הקריטריונים הם כאלה שרצו להכניס לטובת הקריטריונים את הנושא של פוסט טראומה.

יאיר גלר: יכול כל אדם שיצא מפה לכביש ואוטו כמעט דרס אותו שיבוא ויאמר לומר עבר טראומה.

יאיר גלר: לא זאת הכוונה.

יאיר גלר: משרד הבריאות הסתער על העניין.

יאיר גלר: המנהל הכללי של משרד הבריאות מוביל פה את כל המערכת הרפואית של מי יקבל אישור.

יאיר גלר: את כל המערכת לוגיסטית, תפעולית, שיווקית,

יאיר גלר: שינוע והבטחה הרשות לקחה על עצמה.

יאיר גלר: אנחנו מקימים היום מנהלת לתחום שיקום וטיפול.

יאיר גלר: אני מבין שאתה מכיר את דוקטור חיים מל, הוא קיבל את ההסמכה מטעם משרד הבריאות, מטעם המנהל הכללי של משרד הבריאות.

יאיר גלר: הוא יהיה ראש המנהלת.

יאיר גלר: כמובן שתהיינה וועדות היגוי.

יאיר גלר: נושא הקמת המנהלת מגיע לממשלה או ביום ראשון או ביום ראשון הבא אחרי שנגמור את הפרטים האחרונים.

יאיר גלר: תאריך יעד - - -

טלב אלסאנע: מי יהיה אחראי על השיווק?

יאיר גלר: אנחנו נהייה גם אחראים על השיווק.

טלב אלסאנע: ההכנסות מהשיווק לאן יגיעו?

יאיר גלר: שאלה נהדרת.

יאיר גלר: המנהלת אמורה לעבוד בתוך עצמה ומבחינת התכנית העסקית בהחלט יהיו עודפים.

יאיר גלר: חלק ילך לטובת המחקר.

יאיר גלר: בסך הכל זה ילך למדינת ישראל.

יאיר גלר: המנהלת היא ציבורית.

טלב אלסאנע: מבחינת הענישה והקנסות שבתי המשפט מטילים, לאן זה נכנס?

יאיר גלר: למדינת ישראל.

יאיר גלר: זה לא מגיע אלינו.

טלב אלסאנע: והחרמת מכוניות ורכוש של הסוחרים לאן זה מגיע?

יאיר גלר: אתה נוגע בנקודות הכי כואבות.

יאיר גלר: החילוט היום יכול מבחינת הפוטנציאל להגיע לעשרות מיליונים.

יאיר גלר: אלינו מגיעים שניים שלושה מיליוני שקל.

יאיר גלר: יש מועצה מאוד מכובדת ברשות שמחלקת את הכסף לפרויקטים בתחום מניעה סמים ואלכוהול, אלו בעיקר פרויקטים חינוכיים.

טלב אלסאנע: זה על פי חוק?

יאיר גלר: בוודאי.

טלב אלסאנע: למה לא לתקן את החוק כדי שכל ההכנסות יגיעו לרשות ושהוועדה תחלק?

יאיר גלר: זה מה שקורה היום אבל הסכומים הם סכומים פעוטים.

יאיר גלר: המערכת נמצאת בידיו של האפוטרופוס הכללי.

יאיר גלר: אנחנו הצענו לפני שנה, ויותר מפעם אחת, אנחנו חושבים שמערכת החילוט יכולה לממן גם מערכת של מיקור חוץ שתפעיל את כל העניין.

יאיר גלר: המשטרה מדברת על בין 30 ל- 40 מיליוני שקלים של רכוש שתקוע.

יאיר גלר: אני לא בורר, ולצורך העניין אני לא יודע אם מדובר ב- 30 או 10 מיליון, אבל זה רחוק מאוד מה- 3 או ה- 4 מיליון המגיעים היום, שזה זניח לחלוטין.

יאיר גלר: יש הרבה מאוד רכוש שתקוע בתחנות משטרה ובכל מיני מקומות אחרים.

טלב אלסאנע: מה הסיבה?

יאיר גלר: האפוטרופוס הכללי לא מוכן להוציא את זה למיקור חוץ.

יאיר גלר: פשוט לא מוכן.

גלעד נתן: מה עומד מול זה?

גלעד נתן: להגדיל את התקנים אצל האפוטרופוס הכללי?

יאיר גלר: כן.

יאיר גלר: או לקחת מיקור חוץ שקרן החילוט תממן.

יאיר גלר: אני אתן למשל את הדוגמה של אנגליה, מדינה מתוקנת בעניין.

יאיר גלר: 25% מהקרן הולך לטובת המפעילים על מנת לתמרץ אותם כדי לגרום שיהיו יותר ויותר כספים בקרן החילוט.

יאיר גלר: בישראל זה לא קורה.

יאיר גלר: בעניין הזה פנינו עכשיו לשר המשפטים דרך נציגיו בקרן החילוט כדי שיפעיל את סמכותו מול האפוטרופוס הכללי.

יאיר גלר: אגב ישבנו עם המפכ"ל וגם הוא נתן את דעתו על העניין הזה.

יאיר גלר: התקיימו פגישות לא ברמה של - - -

טלב אלסאנע: אולי בדיון על הענישה שווה להתייחס לעניין הזה.

גלעד נתן: האפוטרופוס תוקע את זה או שהאוצר לא מאפשר לו תקנים וזאת הסיבה?

יאיר גלר: הוא לא צריך תקנים.

יאיר גלר: את המיקור חוץ אנחנו נעשה, הקרן תעשה את זה והוא לא צריך להוסיף תקן אחד.

גלעד נתן: הוא לא רוצה לעשות את המיקור חוץ אלא רוצה לעשות את זה בעצמו?

יאיר גלר: כן.

גלעד נתן: בשביל לעשות את זה בעצמו הוא צריך עוד כוח אדם.

יאיר גלר: ואין לו.

יאיר גלר: מתנדבים – השנה עשינו הרבה מאוד.

יאיר גלר: השנה יש לנו למעלה מ- 100 סיירות הורים.

יאיר גלר: סיירת הורים היא קבוצת מתנדבים הורים בתוך הרשויות המקומיות.

יאיר גלר: בחלקן ממומן על ידנו, בחלקן ממומן על ידי הרשויות.

יאיר גלר: המתנדבים מסתובבים בלילות ומדברים עם הנערים.

יאיר גלר: אמרנו שהנערים והנערות לא רוצים לדבר תמיד עם השוטר אבל להורה יש משקל מאוד מכריע כאשר הוא מגיע מהמקום של "אם אתה מרגיש לא טוב אני אקח אותך הביתה".

יאיר גלר: יש תכניות מניעה שאנחנו מכשירים.

יאיר גלר: הרשות מכשירה את ההורה איך לדבר עם האדם שצורך סמים או עם כל חבורה שמתגודדת באיזה מקום.

יאיר גלר: יש להם תפקיד נפלא והם עושים עבודה יוצאת מהכלל.

יאיר גלר: חשוב להגיד את זה.

יאיר גלר: בשבוע שעבר עשינו כנס גדול של הוקרה, אומנם זה לא קיבל את הפרסום.

יאיר גלר: הכנס היה גדול ומכובד.

יאיר גלר: כאמור יש למעלה מ- 100 סיירות הורים.

יאיר גלר: בתחילת שנת 2010 היינו עם 40, כלומר הגידול כאן היה מאוד משמעותי.

יאיר גלר: המתנדבים הם מטעם הקהילה ויש לזה ערך כפול.

יאיר גלר: גם ערך כלכלי משום שזה עוד כוח בלילות, עוד כוח שמסתובב בשעה 01:00, 02:00 בלילה בגן, בפארק, בחוף הים ומדבר עם הילדים וזה מהכיוון האחד.

יאיר גלר: הכיוון השני הוא גם הכלכלי כי מתנדב הרבה יותר זול מאשר שוטר או פקח עירוני שאתה מעסיק בשעות האלה.

יאיר גלר: חרדים – נכנסנו גם למגזר הזה.

יאיר גלר: זה חשוב מאוד כי המגזר הזה הוזנח לחלוטין בעיקר מחוסר שיתוף הפעולה של פרנסי המגזר.

טלב אלסאנע: קשה להיכנס אליהם?

יאיר גלר: קשה מאוד.

יאיר גלר: אנחנו צריכים לעשות כל הזמן "הבה נתחכמה".

טלב אלסאנע: בדרך כלל הם אומרים "אין דבר כזה אצלנו, זה לא קיים".

יאיר גלר: נכון.

יאיר גלר: גם אם יש זה השבבניקים.

יאיר גלר: בישיבות אין לנו בעיה או שהם מפנים אותנו - - -

טלב אלסאנע: אבל בפועל יש.

יאיר גלר: יש.

יאיר גלר: נכון שקשה מאוד לערוך מחקרים.

יאיר גלר: אם על כל הגופים האחרים והאוכלוסיות האחרות אני יכול להגיד לך בשברי אחוזים כמה ואיך הרי שלגבי המגזר החרדי הנתונים שלנו הם על פי הרוח.

יאיר גלר: אני מרים את האצבע ואנסה ולא אוכל להגיד לך.

יאיר גלר: אני לא אגיד נתון אחד כי אני יכול לטעות במאות אחוזים.

יאיר גלר: הם לא משתפים פעולה לא ברמת המחקרים, לא מבחינת מענים לשאלונים.

יאיר גלר: קשה מאוד לחדור אליהם.

יאיר גלר: המתאמת הראשונה הייתה באלעד לפני כחודשיים שלושה, עכשיו אנחנו נכנסים גם לבני ברק.

יאיר גלר: יש גם סיכוי לעוד שתיים שלוש רשויות חרדיות משום ששם השיטה להיכנס שונה לחלוטין וזה בדרך כלל דרך הרבנים או אנשי הדת.

יאיר גלר: ראשי הישיבות כאמור לא תמיד רוצים להעיד על מה שקורה אצלם אבל בהחלט הבעיה קיימת.

יאיר גלר: אגב את זה אנחנו שומעים דווקא מהמודיעין של המשטרה כי הסוחרים מספרים למשטרה למי הם מוכרים.

יאיר גלר: דרך זה אנחנו יכולים לעשות איזה הערכות אבל הן הערכות מאוד זהירות.

יאיר גלר: על המחקרים אני לא אדבר כאן כי זה סיפור.

יאיר גלר: דיברנו על אכיפה, פיתוח משאבי אנוש, קשרי חוץ, אני יכול לומר שפיתחנו היום הרבה מאוד קשרים גם עם המרכז האמריקאי - - -

טלב אלסאנע: ועם מדינות שכנות כמו מצרים?

יאיר גלר: יש קשרים.

יאיר גלר: זה כמו עם המכס למרות שזאב ציגלברג לא דיבר - - -

טלב אלסאנע: המשא ומתן תקוע, ועם הרשות הפלסטינית המצב טוב.

יאיר גלר: נכון וזה לפי הפוליטיקה.

יאיר גלר: אנחנו ארחנו אותם פעמיים בשנה שעברה.

יאיר גלר: אני אישית, ישבו אצלנו בחדר הישיבות וקיבלו את כל הסקירות ואת כל הסיוע, ברגע שהיה סיפור פוליטי באותה שנייה הם מנתקים מגע.

יאיר גלר: מטבע הדברים ההיבט הפוליטי משחק.

יאיר גלר: לעומת זאת עם ירדן, מצרים אין שום בעיה.

יאיר גלר: ירדן עושה הרבה יותר עבודה מאשר המצרים.

יאיר גלר: המצרים התחילו רק בתקופה האחרונה וזה אחד הגורמים ליובש שהיה כאן במדינה.

יאיר גלר: מטבע הדברים עם לבנון וסוריה כמובן שאין שום שיתוף פעולה בעניין הזה.

יאיר גלר: אנחנו מנסים מדי פעם עם לבנון דרך גופים בינלאומיים ואתרי אינטרנט אבל זה הרבה יותר מסובך למרות שהמלחמה היא מלחמה משותפת.

יאיר גלר: לסיכום אנחנו מזמינים אותך מאוד להיות אורחנו ולראות את כל הדברים שהשתנו מאז סיימת את תפקידך לפני כמה שנים.

יאיר גלר: יש באמת הרבה מה להציג.

יאיר גלר: השותפים פה מצוינים.

יאיר גלר: אנחנו יודעים היום לעבוד בשיתוף פעולה ובהרמוניה ויודעים באמת לקדם דברים יחד.

יאיר גלר: לכנסת כאמור יש תפקיד מאוד מאוד מרכזי בסיוע הזה.

יאיר גלר: ראוי להזכיר את קודמך שיצר כאן באמת סוג של שיתוף פעולה יוצא מהכלל ואני מקווה שאיתך זה יהיה עוד יותר.

טלב אלסאנע: תודה רבה אני מודה לך על הסקירה המאלפת.

טלב אלסאנע: אני רוצה לציין שיצא לי להכיר מצבים אחרים, אומנם אלו אותם דברים ואותה סקירה ולא הרבה השתנה מאז אבל מה שמעניין הוא המרץ והרצון להתמודד.

טלב אלסאנע: זה דבר מאוד חשוב.

טלב אלסאנע: נשמע את אחרון הדוברים.

טלב אלסאנע: רפרנט בטחון פנים באגף התקציבים באוצר.

יאיר אידר: אגב הכנסות מפעילות פלילית צריכות להיות מדווחות למס הכנסה.

יאיר אידר: אני אתייחס כאן למה שנאמר בקצרה.

יאיר אידר: יאיר גלר דיבר על החלטת הממשלה לצמצום הצריכה באלכוהול, החלטה שהתקבלה.

יאיר אידר: ההחלטה הקצתה תקציב לטובת המשרד ונאגמו משאבים מכל המשרדים.

יאיר אידר: אנחנו משרד האוצר הקצנו את התקציב שלנו במיידי.

יאיר אידר: ביצענו גם את כל הפעולות התקציביות שהיו צריכים לעשות.

יאיר אידר: העברות התקציבים מהמשרדים עצמם ממה שאני מכיר זה פשוט בעיות בירוקרטיות בעיקר.

יאיר אידר: יכול להיות שיאיר גלר מכיר יותר אבל אני לא חושב שיש שם התנגדויות עקרוניות.

יאיר אידר: יש כסף שהוקצה על ידי הממשלה וזה מתבצע.

יאיר אידר: דיברתם על החמרת הענישה בתחום של סוחרי הסמים.

יאיר אידר: אני גם הרפרנט של שירות בתי הסוהר, שמנו לב ממחקרים מהעולם שהחמרת ענישה לא באמת גורמת להורדת פשיעה.

יאיר אידר: אחוז הרצידיביזם בקרב סוחרי סמים ועברייני סמים הוא מאוד מאוד גבוה.

טלב אלסאנע: יש הערכה גדולה שהם לא יתפסו.

יאיר אידר: יכול להיות שצריך להגביר יותר את האכיפה או להגביר את הסיכוי לתפיסה.

טלב אלסאנע: צריך להקצות עוד תקנים לשוטרים ועוד לפרקליטות.

יאיר אידר: אל תדאג, זאת לא הבעיה שלו.

אהוד וולף: הוא ימשיך לעבוד הוא צריך לפרנס את המשפחה שלו, אבל אם הוא מתפרנס מכאלה דברים ותפסת אז חסמת עבירות בזמן שהוא יושב בכלא.

גלעד נתן: יש פה את המסקנה של המשרד לבטחון פנים.

גלעד נתן: אבל אם משרד האוצר ישקיע יותר בתקנים לרשות השיקום האסיר ולשירות בית הסוהר יותר בשיקום של האסיר - - -

קריאה: הרשות לשיקום האסיר היא במשרד הרווחה.

גלעד נתן: יש רצידיביזם מכיוון שניתן לראות - - -

יאיר אידר: גם שירות בתי הסוהר עושה פעילות שיקום.

גלעד נתן: יש מקום לעוד.

יאיר אידר: הרצידיביזם בארץ הוא מהנמוכים בעולם.

יאיר אידר: הממוצע העולמי הוא 63% .

יאיר אידר: בוא נעמיד את הדברים בפרופורציות.

יאיר אידר: בכל אפשר עוד.

יאיר אידר: אבל בסוף זה עניין של סדרי עדיפויות ומשאבים ובזה זה נסגר.

יאיר אידר: זאת ההתייחסות לשאר הטענות של משרדי הממשלה השונים, ובמיוחד למשרד לבטחון פנים שקיבל תוספות תקנים מאוד מאוד משמעותיות בשנים האחרונות וגם תוספות תקציביות משמעותיות.

יאיר אידר: אתם כנראה לא מכירים אבל הממונים עליכם מכירים את זה.

יאיר אידר: בסוף אלו סדרי העדיפויות של המפכ"ל וגם של השר.

יאיר אידר: אותו דבר להערות של יאיר גלר שאנחנו כביכול מנענו להגדיל את בסיס התקציב.

יאיר אידר: רק כדי להעמיד את הדברים על דיוקם.

יאיר אידר: בזמנו, אני לא רוצה להיכנס כל כך לדיונים הממשלתיים, אבל ישראל ביתנו התנגדה לתקציב שיעבור בממשלה ולכן אנחנו בנינו את התקציב לבד וישראל ביתנו סגרה את התקציב רק לאחר שכבר בינינו אותו.

יאיר אידר: כלומר שהעניין הוא יותר טכני.

יאיר אידר: אחרי שמגיעים עם התקציב לקריאה שנייה ושלישית מבחינה טכנית לא ניתן לשנות את ההצעה.

יאיר אידר: אבל בואו לא נשכח את זה שבשנים האחרונות נכון שבסיס התקציב של הרשות הלאומית למלחמה בסמים ואלכוהול הוא בין 10 ל- 12 מיליון שקל, אבל בשנה שעברה הוא היה 43 מיליון שקל בפועל.

יאיר אידר: שנה קודם הוא היה בסביבות 40 מיליון שקלים וגם לפני כן.

יאיר אידר: כלומר התקציב בפועל הוא לא נמוך והוא הרבה יותר גבוה.

יאיר אידר: חשוב לציין את העניין הזה.

יאיר אידר: גם לא לשכוח שזה תקציב שלא כולל השתתפויות משרדי ממשלה אחרים שזה עוד נתח מסוים.

יאיר אידר: בנושא כדאיות כלכלית – אני יכול לומר כדאיות כלכלית בכל תחום, אני יכול להקצות למשטרה עוד שוטרים ויש לזה כדאיות כלכלית.

יאיר אידר: אם אני מדבר על כדאיות כלכלית, מבחינתי את עבירות העלמת מס זה הדבר הכי חשוב להוריד כי זה הנזק הכלכלי הכי גדול.

יאיר אידר: אבל מה לעשות ויש סדר עדיפויות למשרד לבטחון פנים שקובע.

יאיר אידר: אם המשרד לבטחון פנים קובע שעכשיו חשוב להתמקד בעבירות של מלחמה בסמים או בעבירות של פשיעה מאורגנת, בסדר שיתמקד בזה.

יאיר אידר: אבל בסופו של דבר זו האחריות שלהם.

יאיר אידר: אני לא יכול לומר להם במה להתמקד.

יאיר אידר: אני יכול להגיד תתמקדו בעבירות מרמה אבל אני לא הסמכות המקצועית להגיד כזה דבר.

טלב אלסאנע: תודה רבה.

טלב אלסאנע: אני מבקש להזכיר שזו הישיבה הראשונה והיא בעצם ישיבת הכרות.

טלב אלסאנע: השכלתי ממה ששמעתי.

טלב אלסאנע: במהלך תקופת כהונתי כיושב הוועדה בכוונתי ומטרתי היא להירתם יחד, גם לשמוע עצות, המלצות ורעיונות ונושאים לדיון.

טלב אלסאנע: בת שבע פנחסוב תקבל את הנושאים.

טלב אלסאנע: נשמח לשמוע נושאים לדיון ולא רק שהוועדה תיזום אלא אתם מוזמנים לעלות נושאים לדיון וגם יוזמות חקיקה.

טלב אלסאנע: גם לעלות נושאים לסדר היום למליאת הכנסת, שאילתות.

טלב אלסאנע: המטרה היא להתייחס לנושאים נוספים מעבר להתמקדות ספציפית.

טלב אלסאנע: יש נושאים שהם משיקים, משפיעים ומשליכים על תופעת סמים, אלכוהול ואלימות.

טלב אלסאנע: אנחנו נתייחס לנושא של אלימות ואלכוהול.

טלב אלסאנע: נשמח לשמוע נושאים שקשורים לתנועות נוער והחינוך הלא פורמאלי וההשלכות.

טלב אלסאנע: אני מקווה ששנת 2011 תהייה שנה שבה נצליח לעלות את הסוגיה הזאת על סדר היום של משרדי הממשלה השונים.

טלב אלסאנע: שיתייחסו לזה בצורה הראויה.

טלב אלסאנע: לדעתי קורבנות של שימוש בסמים ואלכוהול מבחינת ההשלכות והנזק שהם גורמים לחברה הם לא פחות מתאונות הדרכים ודברים נוספים.

טלב אלסאנע: אנחנו רואים שההתמקדות היא בנושאים שרואים בהם דבר חשוב.

טלב אלסאנע: היה עניין של השריפות והקורבנות בפרק זמן כל כך קצר ומוכנים להקצות עולם ומלואו כדי להתמודד עם בעיה של השריפות וכבוי האש.

טלב אלסאנע: עניין של קורבנות האלכוהול והסמים זה לא במכה אחת, מתרגלים, משלימים ורואים שאפשר לחיות עם זה.

טלב אלסאנע: לדעתי מטרתנו היא לעלות את המודעות ולהתמקד בעניין המניעה.

טלב אלסאנע: כמו שציינת יש גיל שניתן להתייחס אליו כנתון אבל יש שלב שצריך להתמודד איתו ולהקצות לו משאבים.

טלב אלסאנע: אני מאחל לכולנו הצלחה.

טלב אלסאנע: תודה רבה לכולכם.